pythainlp/thai-wiki-dataset-v4 huggingface dataset:
หัวไชเท้าขูด

หัวไชเท้าขูด หรือ ไดกงโอโรชิ (; โรมาจิ: "daikon oroshi") เป็นอาหารที่ทำโดยการขูดส่วนรากของหัวไชเท้าโดยใช้เครื่องขูด อาจมีรสชาติเผ็ดที่เป็นเอกลักษณ์ นิยมนำมาเป็นเครื่องเคียงหรือเครื่องปรุงในอาหารญี่ปุ่น มีฤทธิ์ดับกลิ่นเนื้อสัตว์และเนื้อปลา
หัวไชเท้าขูดมีจำหน่ายในรูปแบบผลิตภัณฑ์อาหารบรรจุหีบห่อแช่แข็ง และแบบหลอดที่สามารถใช้งานได้ทันที
ผลต่อสุขภาพ.
หัวไชเท้าขูดถือเป็นอาหารที่มีประโยชน์ต่อร่างกายหลายประการ จนถึงขนาดมีคำกล่าวว่า “แค่มีหัวไชเท้าขูดก็ไม่ต้องหาหมอ” (大根おろしに医者いらず)
หัวไชเท้าขูดช่วยในการย่อยอาหารและเข้ากันได้ดีกับอาหารที่มักจะทำให้ท้องแข็ง เช่น เท็มปุระ อาหารมัน ๆ และอาหารประเภทเนื้อสัตว์ หัวไชเท้าอุดมไปด้วย เอนไซม์ย่อยอาหาร เช่น อะไมเลส โปรตีเอส และ ไลเปส แต่เอนไซม์เหล่านี้ไวต่อความร้อนและไม่สามารถนำไปใช้ในการปรุงอาหารที่ใช้ความร้อนได้อย่างมีประสิทธิภาพ การขูดหัวไชเท้าดิบ ๆ เช่น หัวไชเท้าเป็นอาหาร จะมีส่วนช่วยต่อสุขภาพของระบบย่อยอาหารได้
นอกจากจะมีส่วนช่วยต่อระบบย่อยอาหารแล้ว ยังอุดมไปด้วยสารอาหารต่าง ๆ มากมายรวมทั้งวิตามินซีด้วย
หัวไชเท้าถูกนำมาใช้ในยาพื้นบ้านของญี่ปุ่นเพื่อช่วยในการย่อยอาหาร ขับเสมหะ ระงับอาการไอ ขับปัสสาวะ และบรรเทาอาการเจ็บคอและแผลในปาก
ในช่วงสมัยเอโดะ หัวไชเท้าขูดยังได้รับการยกย่องอย่างสูงในฐานะสารป้องกันพิษสำหรับปลาอีกด้วย ด้วยเหตุนี้จึงมักให้บริการพร้อมกับปลาย่าง
โมมิจิโอโรชิ.
หากเจาะรูหัวไชเท้าโดยใช้ตะเกียบยัดพริกลงไปแล้วขูด ก็จะได้เป็นสิ่งที่เรียกว่า โมมิจิโอโรชิ (もみじおろし) หรืออาจทำโดยผสมพริกขูด (ทำโดยนำพริกมาขูดและดองเกลือ) และหัวไชเท้าขูดเข้าด้วยกัน มีสีแดงสวยงาม ใช้เป็นเครื่องปรุงรสอาหารที่มีรสชาติเผ็ดร้อน นอกจากนี้ คำว่าโมมิจิโอโรชิยังใช้เรียกส่วนผสมอาหารที่ทำจากหัวไชเท้าขูดผสมแคร์รอตขูดอีกด้วย
อาหารที่ทำจากหัวไชเท้าขูด.
อาหารที่ทำจากหัวไชเท้าขูดมักมีคำว่า "โอโรชิ" และอาจใช้คำว่า "มิโซเระ" (ลูกเห็บ) หรือ "ชิรายุกิ" (หิมะขาว) เนื่องจากลักษณะดูคล้าย
พระราชบัญญัติควบคุมเครื่องดื่มแอลกอฮอล์ พ.ศ. 2551

พระราชบัญญัติควบคุมเครื่องดื่มแอลกอฮอล์ พ.ศ. 2551 เป็นพระราชบัญญัติที่ควบคุมการจำหน่ายเครื่องดื่มแอลกอฮอล์ในหลาย ๆ เรื่องเช่น ควบคุมการโฆษณาและการส่งเสริมการขาย ควบคุมสถานที่ห้ามขายเครื่องดื่มแอลกอฮอล์ กำหนดช่วงเวลาห้ามขาย การห้ามขายให้บุคคลบางประเภท และการควบคุมการบริโภค
ร่างแก้ไขเพิ่มเติม.
สาระสำคัญ.
ร่างพระราชบัญญัติควบคุมเครื่องดื่มแอลกอฮอล์ (ฉบับที่ ..) พ.ศ. ... มีเนื้อหาสำคัญคือการยกเลิกประกาศของคณะปฏิวัติ ฉบับที่ 253 และคำสั่งหัวหน้าคณะรักษาความสงบแห่งชาติ ที่ 22/2558 โดยมาตราที่ถูกพูดถึงมากที่สุดคือ มาตรา 32 ซึ่งเกี่ยวข้องกับการควบคุมโฆษณาเครื่องดื่มแอลกอฮอล์ โดยจะแก้ไขให้ผู้ประกอบการโฆษณาได้ พร้อมกับต้องกำหนดขอบเขตเนื้อหาที่สามารถโฆษณาได้ และต้องไม่มุ่งเป้าไปที่เด็กและเยาวชนอายุต่ำกว่า 20 ปี
ชั้นสภาผู้แทนราษฎร.
ในการประชุมสภาผู้แทนราษฎรที่ประชุมได้ลงมติรับหลักการ ร่างพระราชบัญญัติควบคุมเครื่องดื่มแอลกอฮอล์ (ฉบับที่ ..) พ.ศ. ... จำนวนทั้งสิ้น 5 ฉบับ โดยใช้ร่างของคณะรัฐมนตรีเป็นหลัก ก่อนจะมีมติเห็นชอบร่างที่คณะกรรมาธิการวิสามัญพิจารณาเสร็จแล้ว สำหรับร่างแก้ไขมาตรา 32 ที่ประชุมมีมติไม่เห็นด้วยกับที่คณะกรรมาธิการวิสามัญเสนอให้คงร่างเดิมที่ห้ามโฆษณาเครื่องดื่มแอลกอฮอล์เอาไว้ ทำให้สามารถประชาสัมพันธ์เครื่องดื่มแอลกอฮอล์ได้โดยเฉพาะสุราและเบียร์ ก่อนจะส่งต่อให้วุฒิสภาพิจารณาต่อไป
ชั้นวุฒิสภา.
ในการประชุมวุฒิสภาที่ประชุมมีมติรับหลักการร่างพระราชบัญญัติควบคุมเครื่องดื่มแอลกอฮอล์พร้อมตั้งคณะกรรมาธิการวิสามัญจำนวน 27 คน ก่อนจะมีมติเห็นชอบร่างที่คณะกรรมาธิการวิสามัญพิจารณาเสร็จแล้ว ก่อนจะส่งกลับคืนสภาผู้แทนราษฎรเพื่อให้ประธานสภาผู้แทนราษฎรนำขึ้นทูลเกล้าฯ ให้ทรงลงพระปรมาภิไธยเพื่อประกาศใช้เป็นกฎหมายต่อไป
เจ้าหญิงเอลีซาเบ็ทแห่งซาวอย

เจ้าหญิงเอลีซาเบ็ทแห่งซาวอย (พระนามเต็ม: มารีอา ฟรานเชสกา เอลีซาเบ็ตตา โคลด์ตา จูเซปปา ดี ซาวอย; 13 มกราคม พ.ศ. 2343 - 25 ธันวาคม พ.ศ. 2399) 
พระประวัติ.
เจ้าหญิงเอลีซาเบ็ท ประสูติเมื่อวันที่ 13 มกราคม พ.ศ. 2343 เป็นพระธิดาพระองค์เล็กใน การ์โล เอมานูเอเล เจ้าชายแห่งการิญญาโน กับ เจ้าหญิงมารีอา กรีสตีนาแห่งซัคเซิน (พ.ศ. 2313 - พ.ศ. 2394) เป็นพระโสทรขนิษฐาเพียงพระองค์เดียวใน พระเจ้าการ์โล อัลแบร์โตแห่งซาร์ดิเนีย และเป็นพระราชปิตุจฉา (อาหญิง) ในพระเจ้าวิตโตรีโอ เอมานูเอเลที่ 2 แห่งอิตาลี และเป็นพระราชอัยยิกา (ยาย) ในพระเจ้าอุมแบร์โตที่ 1 แห่งอิตาลี กับ พระเจ้าอามาเดโอที่ 1 แห่งสเปน
นอกจากเป็นพระราชปิตุจฉาแล้ว ยังทรงเป็นพระสัสสุ (แม่ภรรยา) อีกด้วย เนื่องด้วยพระเจ้าวิตโตรีโอ เอมานูเอเลที่ 2 ทรงราชาภิเษกสมรสกับ พระธิดาพระองค์ใหญ่ของพระองค์ คือ แอดิเลดแห่งออสเตรีย สมเด็จพระราชินีแห่งซาร์ดิเนีย
เสกสมรส.
เจ้าหญิงเอลีซาเบ็ทแห่งซาวอย ทรงเสกสมรสกับ อาร์ชดยุกแรนีเออร์ ฌอแซ็ฟแห่งออสเตรีย ณ ปราก เมื่อวันที่ 28 พฤษภาคม พ.ศ. 2363นอกาจากนี้พระนาง ยังทรงสืบเชื้อสายมาจากผู้ปกครองดัชชีคูร์ลันด์และเซมีกัลเลีย มีพระราชบุตร คือ
การปฏิวัติ ค.ศ. 1848 พระสวามีต้องพาพระองค์ พร้อมด้วยพระบุตร ต้องเสด็ออกจากราชสำนักที่มิลาน เมื่อการก่อกบฏยุติลง ฌอแซ้ฟ ฟอน ราแเด็ซ กีได้รับแต่งตั้งให้เป็นผู้สืบทอดตำแหน่งอุปราชต่อจากพระสวามี และแม้ว่าพระบุตรทุกพระองค์ พระศพจะถูกฝังอยู่ในสุสานหลวงในเวียนนา (ยกเว้น แอดิเลดแห่งออสเตรีย สมเด็จพระราชินีแห่งซาร์ดิเนีย) แต่พระศพของพระองค์กับพระสวามีถูกฝังอยู่ที่โบสถ์มาเรียฮิมเมลฟาร์ตสเคียร์เชอในโบลซาโน
การ์โล เอมานูเอเล เจ้าชายแห่งการิญญาโน

การ์โล เอมานูเอเล เจ้าชายที่ 6 แห่งการิญญาโน (24 ตุลาคม พ.ศ. 2313 – 16 สิงหาคม พ.ศ. 2343) เป็นเจ้าชายพระประมุขพระองค์ที่ 6 แห่งการิญญาโน 
ประวัติ.
พระองค์เป็นพระโอรสเพียงพระองค์เดียวในวิกตอร์ อะมาดิอุสที่ 2 กับเจ้าหญิงโฌเซฟีนแห่งลอแรน เป็นทายาทรุ่นที่ 5 ของโทมัส ฟรานซิส เจ้าชายแห่งการิญญาโนพระองค์แรก ผู้ก่อตั้งราชวงศ์ซาวอย-การิญญาโน
อภิเษกสมรส.
เมื่อพระองค์เจริญพระชันษาเข้าวัยหนุ่ม ได้เสกสมรสกับเจ้าหญิงมารีอา กรีสตีนาแห่งซัคเซิน เมื่อวันที่ 24 ตุลาคม พ.ศ. 2440 โดยเจ้าหญิงมารีอา กรีสตีนาเป็นพระราชนัดดา (หลานปู่) ในพระเจ้าเอากุสท์ที่ 3 แห่งโปแลนด์ และมีพระบุตรร่วมกัน 2 พระองค์ คือ
สิ้นพระชนม์.
พระองค์สิ้นพระชนม์ในเรือนจำฝรั่งเศส 3 ปีหลังจากเสกสมรส โดยพระองค์มีส่วนร่วมในสงครามสหสัมพันธมิตรครั้งที่หนึ่ง แต่ได้สร้างสันติภาพกับฝ่ายสาธารณรัฐหลังจากการสละราชสมบัติของ ไม่นานหลังจากนั้น พระองค์ตกเป็นผู้ต้องสงสัยและถูกคุมขังในป้อมปราการแห่งตูริน ต่อมาพระองค์ถูกย้ายไปที่ดิฌง จากนั้นจึงย้ายไปที่ในปารีส และสิ้นพระชนม์ที่นั้น หลังจากนั้นพระศพก็ถูกฝังที่
Sabresuchus

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Sabresuchus เป็นสกุลของ neosuchia แบบ crocodyliform ที่สูญพันธุ์แล้วจากยุโรปยุคครีเทเชียส ชื่อของมันมาจาก 'Sabre' ที่อ้างถึงฟันกรามบนซี่ที่ 5 ที่ขยายใหญ่และโค้งงอ กับ 'suchus' จาหภาษากรีกโบราณที่แปลว่า จระเข้
อนุกรมวิธาน.
ปัจจุบันมีเพียงสองชนิดที่ได้รับการรับรอง คือ: "Sabresuchus ibericus" จากสเปนตะวันออก และ "Sabresuchus sympiestodon" จากโรมาเนีย ทั้งสองชนิดเคยอยู่ในสกุล "Theriosuchus" ในฐานะ "T. ibericus" และ "T. sympiestodon" ตามลำดับ การวิเคราะห์เคลดใน ค.ศ. 2016 ฟื้นฟูให้พวกมันเป็น neosuchia ที่มีความใกล้ชิดกับสมาชิกวงศ์ Paralligatoridae กว่า atoposaurids
ลัยตีซิยา เอาน์

ลัยตีซิยา เอาน์ (เกิดวันที่ 14 เมษายน ค.ศ. 2001) เป็นนักเทควันโดชาวเลบานอน เธอได้หนึ่งเหรียญทองแดงในเอเชียนเกมส์ 2018 ประเภทหญิง 53 กก. ที่จาการ์ตา ประเทศอินโดนีเซีย 
ใน ค.ศ. 2018 เธอเข้าแข่งขันในเมดิเตอร์เรเนียนเกมส์ประเภทหญิง 57 กก. ที่ตาร์ราโกนา แคว้นกาตาลุญญา ประเทศสเปน โดยตกรอบในการแข่งขันครั้งแรกต่อฌูอานา กุญญาจากโปรตุเกส
เธอเข้าแข่งต่อในประเภทแบนตัมเวตหญิงในงานเทควันโดชิงแชมป์โลก 2019 ที่แมนเชสเตอร์ สหราชอาณาจักร โดยตกรอบในการแข่งขันครั้งแรกต่อแอวา ยามิออวคอฟสกา  จากโปแลนด์
เธอเข่าแข่งขันในโอลิมปิกฤดูร้อน 2024 ประเภทหญิง 57 กก. ที่ปารีส ประเทศฝรั่งเศส
ฌูอานา กุญญา

ฌูอานา ฟิลิปา ดา ซิลวา กุญญา (เกิดวันที่ 19 ตุลาคม ค.ศ. 1994) เป็นนักเทควันโดหญิงชาวโปรตุเกส เธอได้เหรียญเงินในกีฬามหาวิทยาลัยโลกฤดูร้อน 2015 ประเภทเฟเทอร์เวตหญิง ในฐานะตัวแทนจากโปรตุเกส
เธอเข่าแข่งขันในเทควันโดชิงแชมป์โลก 2022 ประเภทเฟเทอร์เวตหญิงที่กัวดาลาฮารา ประเทศเม็กซิโก
นายกรัฐมนตรีเนเธอร์แลนด์

นายกรัฐมนตรีเนเธอร์แลนด์  หรือก่อนปี 2488 เรียก ประธานคณะรัฐมนตรี  เป็นหัวหน้ารัฐบาลโดยพฤตินัยของประเทศเนเธอร์แลนด์ ถึงแม้พระมหากษัตริย์จะเป็นหัวหน้ารัฐบาลตามกฎหมาย แต่คนที่ทำหน้าที่จริง ๆ คือ นายกรัฐมนตรี เพราะเป็นผู้บริหารคณะรัฐมนตรีและกำหนดนโยบายร่วมกับคณะรัฐมนตรีคนอื่น ๆ นายกรัฐมนตรีจึงเป็นตัวแทนของเนเธอร์แลนด์ในการประชุมของสหภาพยุโรปด้วย
มีคนดำรงตำแหน่งนี้มาแล้ว 43 คน ผู้ดำรงตำแหน่งคนปัจจุบันคือ ดิก สโคฟ ตั้งแต่วันที่ 2 กรกฎาคม พ.ศ. 2567
ประวัติ.
นายกรัฐมนตรีไม่ได้มีบทบาทชัดเจนตั้งแต่แรก แต่ต่อมาก็ค่อย ๆ กลายเป็นตำแหน่งสำคัญของรัฐบาล และมักจะเป็นหัวหน้าพรรคการเมืองที่ใหญ่ที่สุด ตั้งแต่ ปี 2371 ตำแหน่งนี้ก็มีความสำคัญมากขึ้น ในปีนั้น รัฐธรรมนูญของเนเธอร์แลนด์ถูกแก้ไข ให้รัฐมนตรีต้องรับผิดชอบต่อรัฐสภาแทนที่จะต้องรับผิดชอบต่อพระมหากษัตริย์ซึ่งเคยเป็นผู้นำคณะรัฐมนตรี จนถึงปี 2444 ตำแหน่งประธานคณะรัฐมนตรี หมุนเวียนกันระหว่างรัฐมนตรี ระหว่างปี 2444 ถึง 2488 แม้ตำแหน่งนี้จะยังหมุนเวียนในทางกฎหมาย แต่นักการเมืองที่มีอิทธิพลสามารถดำรงตำแหน่งได้นานถึง 4 ปี
ในปี 2480 รัฐบาลเนเธอร์แลนด์ได้จัดตั้งกระทรวงกิจการทั่วไปขึ้นเป็นหน่วยงานแยกต่างหาก และมีความเชื่อมโยงกับนายกรัฐมนตรีอย่างไม่เป็นทางการ กระทรวงนี้มีบทบาทสำคัญในการสนับสนุนการทำงานของนายกรัฐมนตรี และช่วยประสานงานนโยบายภายในคณะรัฐมนตรี นายกรัฐมนตรี Barend Biesheuvel (พ.ศ. 2514 – 2517) ดำรงตำแหน่งโดยไม่ได้เป็นหัวหน้าพรรคการเมืองที่ใหญ่ที่สุดในรัฐบาล (พรรคของเขาเป็นพรรคที่ใหญ่เป็นอันดับ 3) เขาเป็นนายกรัฐมนตรีคนสุดท้ายที่อยู่ในสถานะนี้ ก่อนที่ธรรมเนียมปฏิบัติจะเปลี่ยนไปเป็นการแต่งตั้งผู้นำพรรคที่มีขนาดใหญ่ที่สุดในคณะรัฐมนตรี อย่างไรก็ตาม ในปี 2567 ดิก สโคฟ ได้รับการแต่งตั้งเป็นนายกรัฐมนตรี แม้ว่าเขาจะเป็นนักการเมืองอิสระ นี่เป็นกรณีพิเศษ เพราะเขาได้รับเลือกให้เป็นผู้นำรัฐบาลผสมฝ่ายขวา ซึ่งแสดงให้เห็นว่าสถานะของนายกรัฐมนตรีในเนเธอร์แลนด์ยังสามารถปรับเปลี่ยนไปตามบริบททางการเมืองได้ สุดท้ายในปี 2526 รัฐบาลเนเธอร์แลนด์ได้บัญญัติตำแหน่งนายกรัฐมนตรีไว้ในรัฐธรรมนูญอย่างเป็นทางการ ซึ่งทำให้ตำแหน่งนี้มีความมั่นคงและชัดเจนขึ้นในระบบการเมืองของประเทศ
การจัดตั้งสภายุโรป ทำให้ตำแหน่งนายกรัฐมนตรีเนเธอร์แลนด์มีความสำคัญมากขึ้น เพราะนายกรัฐมนตรีต้องเข้าร่วมการประชุมนี้ ซึ่งเป็นการประชุมของผู้นำรัฐบาลจากหลายประเทศในสหภาพยุโรป เพื่อร่วมตัดสินใจเรื่องต่าง ๆ ทำให้บทบาทของนายกรัฐมนตรีเนเธอร์แลนด์แข็งแกร่งขึ้นในเวทีระหว่างประเทศ ในเดือนพฤศจิกายน พ.ศ. 2549 กฎระเบียบของคณะรัฐมนตรี ได้มีการเปลี่ยนแปลง เพื่อให้นายกรัฐมนตรีสามารถนำเรื่องใด ๆ เข้าสู่การประชุมของคณะรัฐมนตรีได้โดยตรง โดยไม่ต้องรอให้รัฐมนตรีคนใดคนหนึ่งเป็นผู้ริเริ่มก่อน นี่เป็นการเพิ่มอำนาจให้กับนายกรัฐมนตรีในการกำหนดวาระการประชุมและการตัดสินใจในคณะรัฐมนตรี ในเดือนกรกฎาคม พ.ศ. 2551 กฎระเบียบของคณะรัฐมนตรีมีการเปลี่ยนแปลงให้นายกรัฐมนตรีสามารถจัดการค่าใช้จ่ายของพระราชวัง แทนที่จะให้แต่ละกระทรวงดูแลค่าใช้จ่ายของพระราชวังตามลำพัง นายกรัฐมนตรีสามารถทำให้กระทรวงเดียวรับผิดชอบดูแลค่าใช้จ่ายทั้งหมดนี้ได้ ทำให้การบริหารจัดการมีความสะดวกและมีประสิทธิภาพมากขึ้น
เว้าวอนรัก

เว้าวอนรัก เป็นละครโทรทัศน์ไทยแนวย้อนยุคที่ผลิตโดยบริษัท แฟมิลี่ พลัส จำกัด ดัดแปลงมาจากนวนิยายชื่อเดียวกันของ อุมาริการ์ เจ้าของบทประพันธ์เรื่อง "สร้อยสะบันงา" นำแสดงโดยเด่นคุณ งามเนตร, ฐกฤต ตวันพงค์ และอแมนด้า ออบดัม ออกอากาศทางช่อง 3 เอชดี ทุกวันจันทร์ถึงศุกร์ เวลา 19.00–20.00 น. ตั้งแต่วันที่ 23 กุมภาพันธ์ ถึง 4 เมษายน พ.ศ. 2567
เนื้อเรื่อง.
โชคชะตาทำให้ เชิญขวัญ (อแมนด้า ออบดัม) ได้พบกับชายสองคน คนหนึ่งคือหนุ่มหล่อนาม ชเลบุตร (ฐกฤต ตวันพงค์) อีกคนคือ เขตคาม (เด่นคุณ งามเนตร) ที่ดูปากร้ายแต่จริง ๆ แล้วเป็นคนจิตใจดี ทั้งสองคนต่างช่วยเชิญขวัญต่อสู้กับอันตรายในช่วงเวลาที่แตกต่างกัน สุดท้ายแล้วใครจะชนะใจเธอได้
เชิญขวัญมีชะตากรรมเดียวกับซินเดอเรลล่า เธอมี สุชาดา (ปัทมวรรณ เค้ามูลคดี) แม่เลี้ยงใจร้ายและ วิมพ์วิภา (ชนิดาภา พงศ์ศิลป์พิพัฒน์) พี่สาวขี้อิจฉาที่รอจะเอาทุกสิ่งทุกอย่างที่เป็นของเธอไป เพื่อหนีจากการถูกหลอกแต่งงานและถูกใส่ร้ายว่าฆ่าเจ้าบ่าว เธอจึงหลบหนีไปยังเขาพญาลอทางภาคเหนือ โดยตั้งใจจะไปขอความช่วยเหลือจาก ชเลบุตร (ฐกฤต ตวันพงค์) พี่ชายของ พราวแสงแข (คาลิยา นิฮุต) เพื่อนสนิทของเธอสมัยเรียนอยู่ที่ปีนัง ชเลบุตรเป็นพ่อเลี้ยงผู้ร่ำรวยซึ่งตกหลุมรักเชิญขวัญตั้งแต่แรกเห็น
ต่อมา เพื่อป้องกันไม่ให้ชเลบุตรตกอยู่ในอันตราย เชิญขวัญจึงยอมแต่งงานปลอม ๆ กับ เขตคาม (เด่นคุณ งามเนตร) ศัตรูคู่แค้นของชเลบุตรรวมถึงเพื่อปกป้องเขาจากสาว ๆ ทั้งสองคนที่ตอนแรกไม่ชอบกันก็ค่อย ๆ พัฒนาความรู้สึกที่มีให้กัน ความงามราวกับเจ้าหญิงของเชิญขวัญทำให้ไฟแห่งความรักและความแค้นระหว่างศัตรูตลอดกาลอย่างเขตคามและชเลบุตรกลับมาลุกโชนขึ้นอีกครั้ง
โลเรอนา บรันเดิล

โลเรอนา บรันเดิล (เกิดวันที่ 15 พฤษภาคม ค.ศ. 1997) เป็นนักเทควันโดชาวเยอรมัน เธอเป็นผู้ชนะในเทควันโดยุโรป 2024 และได้เหรัยญทองแดงในเทควันโดชิงแชมป์โลก 2022 ประเภทหญิง +73 กก.
อาชีพ.
เยาวชน.
บรันเดิลเริ่มฝึกเทควันโดใน ค.ศ. 2007 และเข้าแข่งขันระดับนานาชาติครั้งแรกใน ค.ศ. 2013 เธอเข้าแข่งให้กับทีมชาตเยอรมนีครั้งแรกใน ค.ศ. 2014 ซึ่งเป็นปีเดียวกันที่เธอเข้าแข่งในการแข่งขันชิงแชมป์ยุโรป (ไม่เกิน 21 ปี) ครั้งแรก ใน ค.ศ. 2015 เธอได้อันดับ 1 ในการแข่งขันชิงแชมป์ยุโรป อายุไม่เกิน 21 ปีที่บูคาเรสต์ และได้เหรียญทองแดงในการแข่งขันชิงแชมป์ยุโรป อายุไม่เกิน 21 ปี ค.ศ. 2017 ที่โซเฟีย
ชีวิตส่วนตัว.
โลเรอนาจบการเป็นลูกมือฝึกหัดในฐานะผู้เชี่ยวชาญด้านโลจิสติกส์คลังสินค้า หลังจากนั้น เธอเข้าร่วมกลุ่มสนับสนุนกีฬาของบุนเดิสแวร์  ใน ค.ศ. 2016 และเป็นทหาร-นักกีฬา  นับแต่นั้นมา
เค็นจินจิรุ

เค็นจินจิรุ (; โรมาจิ: "kenchinjiru") เป็นอาหารประเภทซุปชนิดหนึ่ง
ภาพรวม.
ส่วนผสมทั่วไปได้แก่ หัวไชเท้า แคร์รอต โกโบ เผือก คนเนียกุ และ เต้าหู้ ซึ่งผัดในดาชิน้ำมันงา เคี่ยวกับซุยโมโนะและปรุงรสด้วยโชยุ
เนื่องจากเดิมทีเป็นอาหารถือศีล จึงไม่มีการใส่เนื้อสัตว์หรือเนื้อปลา และน้ำซุปทำจาก คมบุ และ เห็ดชีตาเกะ แทนที่จะเป็น คัตสึโอบุชิ หรือ นิโบชิ
ความเป็นมา.
เป็นที่เชื่อกันอย่างกว้างขวางว่าชื่อดังกล่าวเป็นคำเพี้ยนมาจากคำว่า "เค็นโจจิรุ" (建長汁) ซึ่งเป็นซุปที่ทำโดยพระสงฆ์ที่ วัดเค็นโจ ในเมืองคามากุระ จังหวัดคานางาวะ ด้วยเหตุนี้ ร้านอาหาร "เท็นชินอัง" (点心庵) ที่ตั้งอยู่ทางเข้าวัดจึงให้บริการซุปเค็นชินจิรุซึ่งได้รับการรับรองอย่างเป็นทางการจากวัดเคนโชจิ และกลายมาเป็นอาหารพิเศษประจำท้องถิ่น อย่างไรก็ตาม ในสารานุกรม หรือ พจนานุกรมแห่งชาติ ไม่พบการเขียนด้วยอักษร 建長汁 แต่มีการใช้อักษร 巻繊汁 โดยเกี่ยวข้องกับอาหารฟุจะ ที่เรียกว่า "เคนจิง" (巻繊) ซึ่งทำโดยการผสมผักหั่นฝอยกับเต้าหู้แล้วผัด จากนั้นห่อด้วยอาบุราอาเงะหรือฟองเต้าหู้ แล้วนำไปทอดด้วยน้ำมัน
ซุยโมโนะ

ซุยโมโนะ (; โรมาจิ: "suimono") เป็นอาหารญี่ปุ่นที่นำอาหารทะเล ผัก หรือ ส่วนผสม อื่น ๆ มาแช่ในซุปที่ปรุงรส ด้วย เกลือ โชยุ หรือ มิโสะ นอกจากนี้ยังเรียกอีกอย่างว่า อัตสึโมโน (羹) ในความหมายเชิงกว้างหมายถึงซุปที่รับประทานเป็นกับแกล้มของเครื่องดื่มแอลกอฮอล์
บาร์ต เดอ เวเฟอร์

บาร์ต อัลแบร์ ลิลียาน เดอ เวเฟอร์ (เกิด 21 ธันวาคม พ.ศ. 2513) เป็นนักเขียน นักประวัติศาสตร์ และนักการเมืองชาวเบลเยียม ปัจจุบันดำรงตำแหน่งนายกรัฐมนตรีเบลเยียม ตั้งแต่วันที่ 3 กุมภาพันธ์ พ.ศ. 2568 ก่อนหน้านี้เคยดำรงตำแหน่งหัวหน้าพรรค New Flemish Alliance (เอ็น-วีเอ) และนายกเทศมนตรีแอนต์เวิร์ป
เดอ เวเฟอร์นำพรรคของเขาสู่ชัยชนะในการเลือกตั้งทั่วไปปี 2553 ซึ่งทำให้ เอ็น-วีเอ กลายเป็นพรรคที่ใหญ่ที่สุดทั้งในแคว้นแฟลนเดอส์และในประเทศ เขาสามารถทำสำเร็จอีกครั้งในการเลือกตั้งสามครั้งถัดมา และในที่สุดหลังการเลือกตั้งปี 2567 สมเด็จพระราชาธิบดีฟีลิปทรงมอบหมายให้เขาจัดตั้งรัฐบาลใหม่
หลังจากการเจรจากันเป็นเวลากว่า 8 เดือน ระหว่างพรรค N-VA Vooruit CD&V MR และ Les Engagés ในที่สุดเมื่อวันที่ 31 มกราคม พ.ศ. 2568 ได้มีการประกาศว่าทุกฝ่ายสามารถบรรลุข้อตกลงร่วมกัน และเดอ เฟเวอร์ได้รับการเสนอชื่อให้เป็นนายกรัฐมนตรี ต่อมา ในวันที่ 3 กุมภาพันธ์ พ.ศ. 2568 เดอ เวเฟอร์ได้เข้าพิธีสาบานตนเข้ารับตำแหน่ง ทำให้เขากลายเป็นนักการเมืองชาตินิยม Flemish คนแรกที่ดำรงตำแหน่งนายกรัฐมนตรีของเบลเยียม
ประวัติ.
เดอ เฟเวอร์สมรสกับชาวดัตช์ และมีบุตรด้วยกัน 4 คน ปัจจุบันพวกเขาอาศัยอยู่ร่วมกันในเมือง Deurne ในปี 2555 เดอ เฟเวอร์เริ่มลดน้ำหนักอย่างเข้มงวด และสามารถลดน้ำหนักได้ถึง 60 กิโลกรัม การเปลี่ยนแปลงทางกายภาพของเขาได้รับความสนใจจากสื่อเบลเยียมอย่างมาก ต่อมาเขาได้เขียนหนังสือเกี่ยวกับคำแนะนำในการลดน้ำหนัก นอกจากนี้ เดอ เวเฟอร์ยังระบุว่า การวิ่งมาราธอนเป็นงานอดิเรกหลักของเขานอกเหนือจากงานการเมือง นอกจากภาษาดัตช์ เดอ เฟเวอร์ยังสามารถพูดได้อีก 3 ภาษาคือ ภาษาฝรั่งเศส ภาษาอังกฤษ และภาษาเยอรมัน
ชกอดราเอเลกตรอนีเก

ชกอดราเอเลกตรอนีเก  เป็นศิลปินคู่ดูโอแนวโฟล์กทรอนิกาสัญชาติแอลเบเนีย ที่ก่อตั้งขึ้นในชกอเดอร์เมื่อปี 2019 สมาชิกประกอบด้วยกอเลอ ลัตซาและเบอาตรีเช เจร์จี ทั้งคู่จะเป็นตัวแทนของแอลเบเนียในการประกวดเพลงยูโรวิชันปี 2025 ด้วยเพลง "ซีเยร์ม"
ประวัติ.
กอเลอ ลัตซาและเบอาตรีเช เจร์จีมาจากชกอเดอร์ เมืองทางตอนเหนือของประเทศแอลเบเนีย โดยเป็นผู้อพยพที่เติบโตในอิตาลี พวกเขาได้รับความนิยมในแอลเบเนียจากการวางจำหน่ายซิงเกิล เช่น "กูเอเจียตาเวดีน" และ "ซึนนินซีเซเชียร์" ในปี 2020 นอกจากนี้แล้วพวกเขาได้เริ่มแสดงในงานเทศกาลนานาชาติต่าง ๆ อีกด้วย
ชกอดราเอเลกตรอนีเกยังได้ประพันธ์เพลง "เอเยมยานูเซ" ให้แก่เรซาร์ตา สมายาเพื่อเข้าแข่งขันในเฟสติวอลิอิกังกัส ครั้งที่ 60 ซึ่งสามารถคว้ารางวัลรองชนะเลิศอันดับสอง
ในปี 2022 พวกเขาได้เปิดตัวอีพีแรก "ไลฟ์แอตอูซินา" โดยมี "ตูร์ตูเลเช" เป็นซิงเกิลหลัก
ในปี 2024 ชกอดราเอเลกตรอนีเกได้รับเลือกให้เข้าแข่งขันเฟสติวอลิอิกังกัส ครั้งที่ 63 ด้วยเพลง "ซีเยร์ม" เมื่อวันที่ 21 ธันวาคม ค.ศ. 2024 พวกเขาได้เข้ารอบชิงชนะเลิศ และสามารถชนะการแข่งขันได้ในที่สุด ทั้งคู่จะได้เป็นตัวแทนของประเทศแอลเบเนียในการประกวดเพลงยูโรวิชันปี 2025
แนวเพลง.
ดนตรีของชกอดราเอเลกตรอนีเกมีความโดดเด่นในการผสมผสานแนวเพลงต่างๆ เช่น อิเล็กทรอนิกส์ ป็อป และดนตรีแอลเบเนียแบบดั้งเดิม เพลงของทั้งคู่จะมีท่วงทำนองที่ติดหู จังหวะที่ดึงดูดใจ และเนื้อเพลงที่มักจะพูดถึงประเด็นต่าง ๆ เช่น ความรักหรือชีวิตประจำวัน ทั้งคู่มีหัวใจหลักของการเป็นศิลปิน คือ การตีความเพลงพื้นบ้านของชกอเดอร์ใหม่ในสไตล์อิเล็กทรอนิกส์ร่วมสมัย
บาทวิถี

บาทวิถี หรือ ทางเท้า หรือ ฟุตบาท  (หรือที่มักเรียกว่า ทางคนเดิน รอยเดิน หรือ เส้นทางศึกษาธรรมชาติ) เป็นทางสัญจรประเภทหนึ่งที่สร้างขึ้นสำหรับให้คนเดินเท่านั้น โดยไม่รองรับการจราจรรูปแบบอื่น เช่น ยานยนต์ จักรยาน และ การขี่ม้า สามารถพบได้ในหลากหลายสถานที่ เช่น ใจกลางเมือง ไปจนถึงบนที่ดินเพาะปลูก และบนสันเขา บาทวิถีในเมืองส่วนใหญ่มักเป็นทางลาดยาง อาจมีขั้นบันได และอาจเรียกว่า ทางซอกตึก ตรอก ซอย ขั้นบันได ฯลฯ
อุทยานแห่งชาติ พื้นที่สงวน พื้นที่คุ้มครอง และพื้นที่ป่าคุ้มครองอื่น ๆ บางแห่ง อาจมีบาทวิถีด้วยเช่นกัน คำว่าบาทวิถียังสามารถอธิบายถึงทางเดินข้างถนนในบางประเทศที่ใช้ภาษาอังกฤษ (เช่น ออสเตรเลีย นิวซีแลนด์ และไอร์แลนด์) ได้อีกด้วย
บาทวิถีอาจมีลักษณะเป็นสะพานลอยเชื่อมสองสถานที่ที่ตั้งอยู่ตรงข้ามกันโดยข้ามแม่น้ำที่กั้นไว้
ประเทศลิทัวเนียในการประกวดเพลงยูโรวิชัน

ประเทศลิทัวเนียได้เข้าร่วมการประกวดเพลงยูโรวิชันทั้งหมด 24 ครั้ง โดยเข้าร่วมครั้งแรกในการประกวดปี 1991 ด้วยเพลง "ลอปชิเนมีลิไม" โดยศิลปินโอวิดิอุส วิสเนียอุสคัส ซึ่งได้รับอันดับสุดท้ายด้วยคะแนนรวม 0 คะแนน ลิทัวเนียถอนตัวจากการประกวดหลังจากครั้งนั้น โดยกลับมาเข้าร่วมอีกครั้งในปี 1999 ผลงานที่ดีที่สุดของประเทศคือในการประกวดปี 2006 ด้วยเพลง "วีอาร์เดอะวินเนอร์ส" โดยแอลทียูไนเต็ด ลิทัวเนียทำผลงานได้ถึงสิบอันดับแรกอีกครั้งในการประกวดปี 2016 โดยดอนนี มอนเทลล์ด้วยเพลง "ไอฟ์บีนเวตติงฟอร์ดิสไนต์" ในอันดับที่เก้า และอีกครั้งในการประกวดปี 2021 ซึ่งเพลง "ดิสโกเท็ก" โดยเดอะรูปได้รับอันดับที่แปด ลิทัวเนียมีสถานีวิทยุโทรทัศน์แห่งชาติลิทัวเนีย (แอลอาร์ที) เป็นสถานีโทรทัศน์ประจำชาติที่เข้าร่วม
ณ ปี 2024 ลิทัวเนียยังคงเป็นประเทศเดียวในกลุ่มรัฐบอลติกที่ยังไม่เคยชนะการประกวดเพลงยูโรวิชัน หลังจากที่เอสโตเนียชนะในการประกวดปี 2001 และลัตเวียในปี 2002 อย่างไรก็ตาม ตั้งแต่มีการริเริ่มระบบรอบรองชนะเลิศในปี 2004 ลิทัวเนียผ่านเข้ารอบชิงชนะเลิศมากเป็นอันดับสองเมื่อเทียบกับประเทศบอลติกอื่น ๆ โดยมีเข้ารอบทั้งหมด 17 ครั้ง เปรีบเทียบกับ 19 ครั้งของเอสโตเนีย และ 11 ครั้งของลัตเวีย
การเข้าร่วม.
สถานีวิทยุโทรทัศน์แห่งชาติลิทัวเนีย (แอลอาร์ที) เป็นสมาชิกสามัญของสหภาพการแพร่สัญญาณวิทยุและโทรทัศน์แห่งยุโรป (อีบียู) ตั้งแต่วันที่ 1 มกราคม ค.ศ. 1993 จึงมีสิทธิ์เข้าร่วมการประกวดเพลงยูโรวิชัน โดยได้เข้าร่วมการประกวดตั้งแต่การประกวดครั้งแรกในปี 1994
เลขาธิการพรรคคอมมิวนิสต์จีน

เลขาธิการพรรคคอมมิวนิสต์จีน  เป็นตำแหน่งผู้นำระดับสูงของพรรคคอมมิวนิสต์จีนเพื่อช่วยเหลืองานประจำวันคณะกรรมาธิการกลาง ตำแหน่งเลขาธิการถูกจัดตั้งขึ้นตั้งแต่เริ่มก่อตั้งพรรคคอมมิวนิสต์จีน อย่างไรก็ตาม เนื่องจากการสูญเสียข้อมูลระหว่างการเดินทัพทางไกลและสงครามกลางเมืองจีน ทำให้บันทึกของเลขาธิการในช่วงแรก ๆ ไม่สมบูรณ์ เติ้ง เสี่ยวผิง ผู้นำรุ่นที่สองของจีน เคยดำรงตำแหน่งเลขาธิการคณะกรรมาธิการกลางสามครั้งในช่วงแรก ๆ ตำแหน่งเลขาธิการถูกเปลี่ยนชื่อเป็นเลขาธิการใหญ่ตั้งแต่ ค.ศ. 1956 ถึง 1966 และจาก ค.ศ. 1980 ถึง 1982 ในเวลานั้น ผู้นำของพรรคคอมมิวนิสต์ดำรงตำแหน่งประธานคณะกรรมาธิการกลาง เลขาธิการใหญ่ช่วยประธานพรรคและรองประธานพรรคในการจัดการงานของสำนักเลขาธิการ เติ้ง เสี่ยวผิง และหู เย่าปัง ดำรงตำแหน่งเลขาธิการและเลขาธิการใหญ่ตามลำดับในช่วงสมัยประธานเหมา เจ๋อตง และประธานฮฺว่า กั๋วเฟิง ตามลำดับ
รายชื่อนัดการแข่งขันยูฟ่าซูเปอร์คัพ

ยูฟ่าซูเปอร์คัพ เป็นนัดการแข่งขันฟุตบอลประจำปีระหว่างผู้ชนะเลิศยูฟ่าแชมเปียนส์ลีก และยูฟ่ายูโรปาลีก การแข่งขันก่อตั้งใน ค.ศ. 1972 โดยแข่งขันระหว่างผู้ชนะเลิศยูโรเปียนคัพ (เปลี่ยนชื่อเป็นยูฟ่าแชมเปียนส์ลีกใน ค.ศ. 1993) และยูโรเปียน/ยูฟ่าคัพวินเนอร์สคัพ จนถึง ค.ศ. 1999 เมื่อยูฟ่าคัพวินเนอร์สคัพยุติการแข่งขัน และรวมเข้ากับยูฟ่าคัพ (เปลี่ยนชื่อเป็นยูฟ่ายูโรปาลีกใน ค.ศ. 2009) โดยยูฟ่า การแข่งขันซูเปอร์คัพครั้งสุดท้ายที่ใช้รูปแบบเดิมเมื่อ ค.ศ. 1999 ระหว่างลัตซีโย และแมนเชสเตอร์ยูไนเต็ด โดยลัตซีโยชนะด้วยผล 1–0 แต่เดิมการแข่งขันเป็นแบบสองนัดเหย้าและเยือนในสนามกีฬาของแต่ละสโมสรในช่วงฤดูหนาว ตั้งแต่ ค.ศ. 1998 การแข่งขันเปลี่ยนเป็นแบบนัดเดียวในสนามกีฬากลางในเดือนสิงหาคม สต๊าด หลุยส์ เดอซ์ในโมนาโก เป็นเจ้าภาพจัดการแข่งขันยูฟ่าซูเปอร์คัพระหว่าง ค.ศ. 1998 ถึง 2012 ก่อนจะเปลี่ยนเป็นสนามกีฬาที่แตกต่างกันทั่วทั้งยุโรปตั้งแต่ ค.ศ. 2013
สโมสรที่ประสบความสำเร็จมากที่สุดคือ เรอัลมาดริด โดยชนะเลิศรายการนี้หกสมัย ปารีแซ็ง-แฌร์แม็ง คือผู้ชนะเลิศปัจจุบัน โดยชนะทอตนัมฮอตสเปอร์จากการดวลลูกโทษ 4–3 เมื่อ ค.ศ. 2025
รูปเงาทึบ

รูปเงาทึบ, ภาพโครงทึบ หรือ ซีลูเอตต์  คือภาพของบุคคล สัตว์ วัตถุ หรือฉากที่แสดงเป็นรูปร่างทึบสีเดียว มักเป็นสีดำ โดยขอบของภาพเงาจะตรงกับโครงร่างของวัตถุนั้น ๆ ภายในภาพเงาจะไม่มีรายละเอียด และโดยทั่วไปจะมีพื้นหลังสีอ่อน เช่น สีขาว หรือไม่มีพื้นหลังเลย
รูปเงาทึบแตกต่างจากภาพเค้าโครง (outline) ซึ่งแสดงขอบของวัตถุในรูปแบบเส้น ในขณะที่รูปเงาทึบจะปรากฏเป็นรูปทรงทึบ รูปเงาทึบสามารถสร้างขึ้นได้ในสื่อศิลปะที่หลากหลาย แต่ในช่วงแรกใช้เพื่ออธิบายชิ้นงานกระดาษที่ถูกตัดเป็นรูปเงา แล้วติดลงบนพื้นหลังที่มีสีตัดกัน และมักจะนำมาใส่กรอบ
เบอร์มิงแฮม (รัฐแอละแบมา)

เบอร์มิงแฮม  เป็นนครทางตอนเหนือของภาคกลางของรัฐแอละแบมา สหรัฐอเมริกา เป็นที่ตั้งเทศมณฑล ของเทศมณฑลเจฟเฟอร์สัน ซึ่งเป็นเทศมณฑลที่มีประชากรมากที่สุดของรัฐแอละแบมา จากการประมาณการสำมะโนประชากรปี 2023 เมืองเบอร์มิงแฮมมีประชากร 196,910 คน ซึ่งลดลง 2% จากสำมะโนประชากรปี 2020 เป็นเมืองที่มีประชากรมากเป็นอันดับสองรัฐแอละแบมา รองจากฮันต์สวิลล์ เขตมหานครเบอร์มิงแฮม ซึ่งมีพื้นที่กว้างขวางกว่านั้นมีประชากรในปี 2020 จำนวน 1,115,289 คน และเป็นเขตมหานครที่ใหญ่ที่สุดในรัฐแอละแบมา รวมถึงเป็นเขตที่มีประชากรมากเป็นอันดับที่ 47 ในสหรัฐอเมริกา
ฮันต์สวิลล์

ฮันต์สวิลล์  เป็นเมืองที่มีประชากรมากที่สุดในรัฐแอละแบมาของสหรัฐอเมริกา จากการสำรวจสำมะโนประชากรปี 2020 พบว่ามีประชากร 215,006 คน และคาดว่าในปี 2024 จะมีประชากร 235,688 คน ทำให้เป็นเมืองที่มีประชากรมากเป็นอันดับที่ 95 ในสหรัฐอเมริกา เขตมหานครฮันต์สวิลล์ มีผู้อยู่อาศัยประมาณ 527,000 คน ในปี 2023 และเป็นเขตมหานครที่มีประชากรมากเป็นอันดับสองของรัฐ รองจากเบอร์มิงแฮม ฮันต์สวิลล์เป็นที่ตั้งเทศมณฑลของเทศมณฑลเมดิสัน
เทศมณฑลนอร์บ็อตเติน

เทศมณฑลนอร์บ็อตเติน (Meänkieli/ ,) เป็นเทศมณฑลที่อยู่เหนือสุดของประเทศสวีเดน นอกจากนี้ยังเป็นเทศมณฑลที่มีพื้นที่ใหญ่ที่สุด โดยครอบคลุมเกือบหนึ่งในสี่ของพื้นที่ทั้งหมดของประเทศสวีเดน มีอาณาเขตติดกับเทศมณฑลเว็สเตอร์บ็อตเตินทางตะวันตกเฉียงใต้ ติดกับอ่าวบอทเนียทางตะวันออกเฉียงใต้ ติดกับเทศมณฑลนูลันและทรุมส์ของประเทศนอร์เวย์ทางตะวันตกเฉียงเหนือ และติดกับเขตแลปแลนด์ของประเทศฟินแลนด์ ทางตะวันออกเฉียงเหนือ
แยกเพลินจิต

แยกเพลินจิต  เป็นสี่แยกในพื้นที่แขวงลุมพินี เขตปทุมวัน กรุงเทพมหานคร เป็นจุดตัดระหว่างถนนวิทยุและถนนเพลินจิต ซึ่งปัจจุบันทั้งสองสายนั้นมีราคาที่ดินริมถนนต่อตารางวาสูงที่สุดเป็นอันดับที่ 1 และ 2 ของประเทศไทยตามลำดับ จากการประเมินราคาที่ดินโดยกรมธนารักษ์ กระทรวงการคลัง ทำให้แยกเพลินจิตนี้เป็นแยกที่มีมูลค่าที่ดินโดยรอบแยกสูงที่สุดในประเทศไทยเช่นกัน ปัจจุบันมีกลุ่มพันธมิตรทางธุรกิจร่วมมือกันพัฒนาโครงการโดยรอบแยกเพลินจิตในชื่อ เพลินจิตซิตี้ มาตั้งแต่ปี พ.ศ. 2554
ประวัติ.
แยกเพลินจิตเกิดขึ้นเมื่อปี พ.ศ. 2463 ในรัชสมัยพระบาทสมเด็จพระมงกุฎเกล้าเจ้าอยู่หัว พร้อมกับการสร้างถนนเพลินจิตและถนนวิทยุ โดยในขณะนั้นมีลักษณะคล้ายถนนเส้นเดียว เนื่องจากเป็นจุดสิ้นสุดของถนนเพลินจิตที่เชื่อมมาจากถนนพระรามที่ 1 ทางฝั่งตะวันตก และเป็นจุดเริ่มต้นของถนนวิทยุที่มุ่งหน้าไปทางทิศใต้
ต่อมาในปี พ.ศ. 2466 มีการตัดถนนเพลินจิตและถนนสุขุมวิทระยะแรกต่อจากแยกเพลินจิต ข้ามทางรถไฟสายแม่น้ำ ไปยังซอยเข้าโรงเรียนวัฒนาวิทยาลัย ก่อนตัดเพิ่มไปสู่จังหวัดสมุทรปราการและภาคตะวันออกในระยะถัดมา ทำให้แยกเพลินจิตกลายเป็นสามแยก
ต่อมาในปี พ.ศ. 2513 มีการตัดถนนวิทยุต่อจากแยกเพลินจิตขึ้นไปทางทิศเหนือ ข้ามคลองแสนแสบที่สะพานวิทยุ เพื่อไปเชื่อมต่อกับถนนเพชรบุรีตัดใหม่ ที่แยกวิทยุ-เพชรบุรี ทำให้แยกเพลินจิตกลายเป็นสี่แยกมาจนถึงปัจจุบัน
การจัดการจราจร.
ปัจจุบันตั้งแต่ พ.ศ. 2561 มีการจัดการจราจรเพื่อลดปัญหาการจราจรติดขัดในย่านถนนสุขุมวิท โดยรถยนต์ที่มาจากถนนเพลินจิตฝั่งขาออกจะไม่สามารถตรงเข้าสู่แยกด่วนเพลินจิตได้ ยกเว้นเฉพาะรถประจำทาง รถจักรยานยนต์ และรถยนต์ที่ต้องการขึ้นทางพิเศษเฉลิมมหานคร โดยจะถูกบังคับให้เลี้ยวขวาเข้าถนนวิทยุไปออกที่ถนนพระรามที่ 4 ยกเว้นในช่วงเวลา 17:00–19:00 น. ที่จะมีการเปิดเพิ่มให้เลี้ยวซ้ายขึ้นสะพานวิทยุออกไปยังถนนเพชรบุรี
เพลินจิตซิตี้.
เพลินจิตซิตี้  เป็นโครงการพัฒนาย่านธุรกิจ การค้า และการท่องเที่ยวโดยรอบแยกเพลินจิต โดยเกิดจากความร่วมมือระหว่างพันธมิตรธุรกิจรายใหญ่ 5 ราย ได้แก่ เซ็นทรัล รีเทล คอร์ปอเรชั่น, ธนาคารกรุงศรีอยุธยา, กลุ่มนายเลิศ, โนเบิล ดีเวลลอปเมนท์ และยูนิเวนเจอร์ ในการพัฒนาแยกเพลินจิตให้เป็นย่านการค้าในระดับเดียวกับย่านการค้าที่มีชื่อเสียงในต่างประเทศ เช่น ช็องเซลีเซ ในกรุงปารีส ประเทศฝรั่งเศส, ถนนฟิฟธ์เอเวนิว ในนครนิวยอร์ก สหรัฐอเมริกา และเขตชินจูกุ ในกรุงโตเกียว ประเทศญี่ปุ่น โดยใช้มูลค่าการลงทุนทั้งหมดมากกว่า 50,000 ล้านบาท มีการเปิดตัวเมื่อปี พ.ศ. 2554
แมนออฟเดอะเวิลด์

แมนออฟเดอะเวิลด์  เป็นการประกวดชายงามระดับนานาชาติที่เริ่มต้นในปี 2017 โดยมุ่งเน้นรณรงค์ให้ตระหนักถึงความสำคัญของการศึกษาและการพัฒนาอาชีพ.
การประกวดซึ่งมีประเทศเข้าร่วมกว่า 80 ประเทศนับตั้งแต่ก่อตั้งนั้น จัดขึ้นโดย Prime Events Productions Philippines (PEPPs) Foundation, Inc. ซึ่งเป็นกลุ่มบริษัทข้ามชาติที่มีฐานอยู่ในฟิลิปปินส์ และเป็นผู้จัดการแข่งขัน Misters of Filipinas ประจำปีอีกด้วย และเชี่ยวชาญในด้านการผลิตเนื้อหามัลติมีเดียและการจัดการบุคลากรผ่านบริษัทบันเทิง PEPPs TV, LLC.
ผลการประกวดแมนออฟเดอะเวิลด์.
แมนออฟเดอะเวิลด์ 2025.
แมนออฟเดอะเวิลด์ 2025 จะเป็นการประกวด ครั้งที่ 7 ซึ่งจะจัดขึ้นที่มะนิลา ประเทศฟิลิปปินส์ ระหว่างวันที่ 23 พฤษภาคม ถึง 2 มิถุนายน 2025.
เซร์คิโอ อาซัวก้า จากเวเนซุเอลา จะมอบมงกุฎให้แก่ผู้สืบทอดตำแหน่งของเขาเมื่อสิ้นสุดการแข่งขัน.
เจ้าหญิงมารีอา กรีสตีนาแห่งซัคเซิน (พ.ศ. 2313 - พ.ศ. 2394)

เจ้าหญิงมารีอา กรีสตีนาแห่งซัคเซิน (พ.ศ. 2313 - พ.ศ. 2394) (พระนามเต็ม: มารีอา กรีสตีนา อัลแบร์ตา คาโรลีนา; 7 ธันวาคม พ.ศ. 2313 - 24 พฤศจิกายน พ.ศ. 2394) ทรงเป็นเจ้าหญิงแห่งซัคเซิน และเป็นพระราชมารดาใน พระเจ้าการ์โล อัลแบร์โตแห่งซาร์ดิเนีย
พระประวัติ.
เจ้าหญิงมารีอา กรีสตีนา เป็นพระธิดาเพียงพระองค์เดียวใน เจ้าชายคาร์ล ดยุกแห่งคูร์ลันด์ กับ ฟรันชิชกา คราซินสกา เป็นพระราชนัดดา (หลานปู่) ในพระเจ้าเอากุสท์ที่ 3 แห่งโปแลนด์ พระบิดาและพระมารดาของพระองค์ ทรงเสกสมรสกันอย่างไม่เปิดเผยในปี พ.ศ. 2303 ในวอร์ซอ การเสกสมรสครั้งนี้เป็นการแต่งงานต่างฐานันดร อย่างไรก็ตามพระมารดาของพระองค์ทรงถูกสถาปนาเป็นเจ้าหญิงจากจักรพรรดิโยเซ็ฟที่ 2 แห่งจักรวรรดิโรมันอันศักดิ์สิทธิ์ ในปี พ.ศ. 2318 โดยในวัยเยาว์ พระองค์ถูกอบรมโดยพระพี่เลี้ยง และมีอาจารย์สอนพิเศษส่วนพระองค์ ทรงมีทักษะทางด้านภาษาเป็นเลิศ (ภาษาเยอรมัน ภาษาอิตาลี ภาษาฝรั่งเศส ภาษาโปแลนด์ และภาษาอังกฤษ) ทรงเรียนรู้ปรัชญา ภูมิศาสตร์ วรรณกรรม ดนตรี การเต้นรำ
เสกสมรส.
พระองค์ทรงเสกสมรสครั้งแรกกับ การ์โล เอมานูเอเล เจ้าชายแห่งการิญญาโน เมื่อวันที่ 24 ตุลาคม พ.ศ. 2340 มีพระบุตร 2 พระองค์ คือ
หลังจากเสกสมรสได้เพียง 3 ปี พระสวามีก็สิ้นพระชนม์ในเรือนจำฝรั่งเศส 
พระองค์ทรงเสกสมรสครั้งที่ 2 เมื่อวันที่ 1 กุมภาพันธ์ พ.ศ. 2353 กับ จูลีอัส มัคซีมีลีอาน เจ้าชายแห่งมงต์แลร์ต มีพระบุตรที่เกิดจากการเสกสมรสครั้งที่ 2 5 คน ชาย 1 หญิง 4 ดังนี้
ในปี พ.ศ. 2367 พระองค์และพระสวามี ได้ซื้อ ในเขต 
เจ้าหญิงฯ สิ้นพระขนม์ ณ กรุงปารีส เมื่อวันที่ 24 พฤศจิกายน พ.ศ. 2394 สิริพระชันษา 80 ปี พระศพถูกฝังไว้ใน
ผู้นำพรรคคอมมิวนิสต์จีน

ผู้นำคณะกรรมาธิการกลางพรรคคอมมิวนิสต์จีน  เป็นเจ้าหน้าที่ระดับสูงสุดและเป็นหัวหน้าพรรคคอมมิวนิสต์จีน ตั้งแต่ ค.ศ. 1982 เลขาธิการใหญ่คณะกรรมาธิการกลางได้รับการพิจารณาว่าเป็นผู้นำของพรรค นับตั้งแต่ก่อตั้งใน ค.ศ. 1921 ตำแหน่งผู้นำของพรรคมีการเรียกชื่อต่างกันดังนี้ เลขาธิการสำนักกลาง (1921–1922), ประธาน (1922–1925, 1928–1931 และ 1943–1982) และเลขาธิการใหญ่ (1925–1928, 1931–1943 และตั้งแต่ ค.ศ. 1982 เป็นต้นมา)
ตามธรรมเนียมแล้ว ผู้นำพรรคจะถูกเลือกโดยคณะกรรมาธิการกลางพรรคคอมมิวนิสต์จีนหรือกรมการเมืองกลาง มีการเปลี่ยนแปลงชื่อเรียกหลายครั้งกระทั่งเหมา เจ๋อตงกำหนดตำแหน่งประธานคณะกรรมาธิการกลางอย่างเป็นทางการ ตั้งแต่ ค.ศ. 1982 เป็นต้นมา การประชุมสภาแห่งชาติพรรคคอมมิวนิสต์จีนและการประชุมเต็มคณะกรรมาธิการกลางครั้งที่ 1 ได้กลายเป็นกลไกเชิงสถาบันหลักในการเลือกผู้นำพรรคคอมมิวนิสต์จีน ตั้งแต่ ค.ศ. 1992 ผู้นำพรรคทุกคนได้รับการเลือกตั้งโดยการประชุมเต็มคณะกรรมาธิการกลางครั้งที่ 1 ในช่วง ค.ศ. 1928–45 ผู้นำพรรคคอมมิวนิสต์จีนได้รับการเลือกตั้งโดยการประชุมใหญ่ การประชุมของคณะกรรมาธิการกลาง หรือโดยการตัดสินใจของกรมการเมือง ข้อยกเว้นสุดท้ายของกฎนี้คือเจียง เจ๋อหมิน ผู้ซึ่งได้รับเลือกตั้งในที่ประชุมเต็มคณะครั้งที่ 4 ของคณะกรรมาธิการกลางชุดที่ 13 หลังการประท้วงและสังหารหมู่ที่จัตุรัสเทียนอันเหมิน ค.ศ. 1989 ปัจจุบัน การจะได้รับการเสนอชื่อสำหรับตำแหน่งเลขาธิการใหญ่ได้นั้น บุคคลผู้นั้นต้องเป็นสมาชิกของคณะกรรมาธิการสามัญประจำกรมการเมืองพรรคคอมมิวนิสต์จีน องค์กรตัดสินใจสูงสุด
แม้จะละเมิดธรรมนูญของพรรคคอมมิวนิสต์จีน บุคคลหลายคน (ซึ่งไม่ได้อยู่ในรายชื่อ) ก็เป็นผู้นำโดยพฤตินัยของพรรคคอมมิวนิสต์จีนโดยไม่ได้ดำรงตำแหน่งอำนาจอย่างเป็นทางการ หวัง หมิงเคยขึ้นมามีอำนาจในช่วงเวลาสั้น ๆ ใน ค.ศ. 1931 หลังเซี่ยง จงฟาถูกกองกำลังก๊กมินตั๋งจับกุม ขณะที่หลี่ ลี่ซานถือว่าเป็นบุคคลที่มีอำนาจที่แท้จริงในช่วงเวลาที่เซี่ยงดำรงตำแหน่งส่วนใหญ่ เหมาได้รับการยอมรับว่าเป็นผู้นำที่แท้จริงของพรรคคอมมิวนิสต์จีนตั้งแต่การเดินทัพทางไกลเป็นต้นมา ก่อนจะดำรงตำแหน่งประธานพรรคอย่างเป็นทางการใน ค.ศ. 1943
ในช่วงต้นทศวรรษ 1980 ผู้นำพรรคคอมมิวนิสต์จีนต้องการจะป้องกันไม่ให้ผู้นำคนเดียวผงาดขึ้นมาอยู่เหนือพรรคเหมือนที่ประธานเหมาได้เคยทำ ด้วยเหตุนี้ตำแหน่งประธานพรรคคอมมิวนิสต์จีนจึงถูกยกเลิกใน ค.ศ. 1982 อำนาจส่วนใหญ่ถูกโอนไปยังตำแหน่งเลขาธิการใหญ่ที่ถูกรื้อฟื้น เติ้ง เสี่ยวผิงเป็นเจ้าหน้าที่พรรคคอมมิวนิสต์จีนคนสุดท้ายและคนเดียวที่กลายเป็นผู้นำโดยพฤตินัยของพรรคคอมมิวนิสต์จีนและผู้นำสูงสุดของจีน แม้เขาจะไม่เคยดำรงตำแหน่งประธานหรือเลขาธิการใหญ่ก็ตาม ตำแหน่งสูงสุดของเขาคือประธานคณะกรรมาธิการการทหารส่วนกลาง (ผู้บัญชาการทหาร)
คนแคระทั้งเจ็ด

คนแคระทั้งเจ็ด  เป็นกลุ่มตัวละครคนแคระในเทพนิยายปี ค.ศ. 1812 เรื่อง"สโนว์ไวต์"โดยพี่น้องตระกูลกริมม์ รวมถึงงานตีความและงานดัดแปลงอื่น ๆ
ในเทพนิยาย"สโนว์ไวต์".
คนแคระทั้งเจ็ดอาศัยในกระท่อมเล็ก ๆ และทำงานในเหมืองที่อยู่ใกล้เคียง สโนว์ไวต์พบกับกระท่อมของเหล่าคนแคระโดยบังเอิญหลังจากที่นายพรานบอกสโนว์ไวต์ให้หนีออกจากอาณาจักรของราชินี
คนแคระทั้งเจ็ดกลับมากระท่อมและสังเกตเห็นในทันทีว่ามีใครบางคนแอบเข้ามาเพราะกระท่อมถูกทำความสะอาด ในระหว่างที่พูดคุยกันเสียงดัง เหล่าคนแคระก็พบกับสโนว์ไวต์ที่กำลังนอนหลับอยู่ สโนว์ไวต์ตื่นขึ้นและอธิบายให้เหล่าคนแคระฟังถึงเรื่องราวที่เกิดขึ้น เหล่าคนแคระสงสารสโนว์ไวต์จึงพูดว่า "หากท่านจะช่วยดูแลบ้านให้เรา ทั้งทำอาหาร จัดเตียง ซักผ้า เย็บผ้า และถักผ้า และดูแลทุกอย่างให้สะอาดและเป็นระเบียบ ท่านก็อยู่กับเราได้ และท่านจะมีทุกอย่างที่ท่านต้องการ" เหล่าคนแคระเตือนสโนว์ไวต์ให้ระมัดระวังตนขณะอยู่ที่กระท่อมเพียงลำเพียง และอย่าให้ใครก็ตามเข้ามาในกระท่อมระหว่างที่พวกตนออกไปทำงานบนภูเขา
เมื่อราชินีปลอมตัวเป็นแม่ค้าเร่ชรา ผูกเสื้อรัดรูปทำจากไหมหลากสีให้สโนว์ไวต์ทำให้สโนว์ไวต์หมดสติ คนแคระทั้งเจ็ดกลับมาทันเวลาและช่วยชีวิตสโนว์ไวต์ไว้ได้โดยการตัดสายรัดเสื้อออก ราชินีกลับมาอีกครั้งโดยปลอมตัวเป็นแม่ค้าหวี และมอบหวีอาบยาพิษให้สโนว์ไวต์ แต่คนแคระทั้งเจ็ดก็ช่วยชีวิตสโนว์ไวต์ได้อีกครั้ง จากนั้นราชินีกลับมาอีกครั้งโดยปลอมตัวเป็นภรรยาชาวไร่และมอบแอปเปิลอาบยาพิษให้สโนว์ไวต์ สโนว์ไวต์กัดแอปเปิลแล้วล้มลงกับพื้น มีสภาพเหมือนตายไปแล้ว ครั้งนี้คนแคระทั้งเจ็ดไม่สามารถช่วยสโนว์ไวต์ให้ฟื้นขึ้นมาได้ เนื่องจากเหล่าคนแคระไม่สามารถระบุอาการของสโนว์ไวต์จึงสันนิษฐานว่าสโนว์ไวต์ตายไปแล้ว จึงนำร่างของสโนว์ไวต์มาวางไว้ในโลงแก้ว ในเวลาต่อมามีเจ้าชายองค์หนึ่งเดินทางผ่านบริเวณนั้นและเห็นสโนว์ไวต์ เจ้าชายเดินมายังโลงแก้วและหลงใหลในความงามของสโนว์ไวต์ ระหว่างที่เจ้าชายย้ายร่างของสโนว์ไวต์ไปยังปราสาทของตน โลงแก้วก็กระแทกอย่างแรงและทำให้ชิ้นแอปเปิลในคอของสโนว์ไวต์หลุดออกมา สโนว์ไวต์จึงฟื้นขึ้นมาอีกครั้ง จากนั้นเจ้าชายก็แต่งงานกับสโนว์ไวต์และทั้งคู่ก็ "ใช้ชีวิตอย่างมีความสุขชั่วนิรันดร์"
สุดพลัส

สุดพลัส  เป็นเทศบาลในประเทศเนเธอร์แลนด์ตั้งอยู่ในจังหวัดเซาท์ฮอลแลนด์ ก่อตั้งขึ้นเมื่อวันที่ 1 มกราคม พ.ศ. 2553 โดยการรวมตัวกันของ มุรเดรช์  นิวเวอร์เกอร์ก อัน เดน อิจเสล  และ เซเว่นฮุยเซ็น-เมอกาเพล (Zevenhuizen-Moerkapelle) ที่นี่มีประชากร 41,753 คน ในเดือนสิงหาคม พ.ศ. 2560
ภูมิประเทศ.
"แผนที่ภูมิประเทศของเทศบาลสุดพลัสของประเทศเนเธอร์แลนด์ เดือนกันยายน พ.ศ. 2557"
เจ้าหญิงโฌเซฟีนแห่งลอแรน

เจ้าหญิงโฌเซฟีนแห่งลอแรน (มารีอา โฌเซฟีน เทรีซา; 26 สิงหาคม พ.ศ. 2296 - 8 กุมภาพันธ์ พ.ศ. 2340) ทรงเป็นเจ้าหญิงฝรั่งเศส ในราชวงศ์ลอแรน
พระประวัติ.
เจ้าหญิงฯ ประสูติเมื่อวันที่ 26 สิงหาคม พ.ศ. 2296 เป็นพระธิดาใน หลุยส์ เจ้าชายแห่งบริออเน กับ ลูอีซ เดอ โรฮัน ทรงมีพระพี่น้องคือ ชาลส์ อ็อยเกน เจ้าชายแห่งลัมเบสก์ , เจ้าหญิงชาร์ล็อตแห่งลอแรน และ ฌอแซ็ฟ หลุยส์ เจ้าชายแห่งลอแรน-โวเดมงต์ โดยพระบิดาทรงเป็นนายร้อย สายของ ซึ่งเป็นหนึ่งในตระกูลที่มีอิทธิพลมากที่สุดในระบอบเก่าของฝรั่งเศส สาขาที่มีอำนาจสูงสุดของราชวงศ์ลอแรน โดยราชสกุลนี้ จะรวมเข้ากับราชวงศ์ฮับส์บูร์ก ผ่านการอภิเษกสมรสของจักรพรรดิฟรันทซ์ที่ 1 แห่งจักรวรรดิโรมันอันศักดิ์สิทธิ์ กับ จักรพรรดินีมาเรีย เทเรซา
เสกสมรส.
พระองค์ ทรงเสกสมรสกับ วิกตอร์ อะมาดิอุสที่ 2 เจ้าชายแห่งการิญญาโน เมื่อวันที่ 18 ตุลาคม พ.ศ. 2311 มีพระโอรสร่วมกันเพียงพระองค์เดียวคือ 
เจ้าหญิงฯ สิ้นพระชนม์ เมื่อวันที่ 8 กุมภาพันธ์ พ.ศ. 2340 สิริพระชันษา 43 ปี ณ , ตูริน , อิตาลี พระศพของพระองค์ถูกฝังไว้ ณ จนถึงปี พ.ศ. 2359 จากนั้นพระองค์จึงถูกย้ายไปที่ ในรัชสมัยของ
เมื่อตะวันลับฟ้าก็จะเป็นเวลาของดวงดาว

เมื่อตะวันลับฟ้าก็จะเป็นเวลาของดวงดาว  เป็นละครโทรทัศน์ไทยแนวโรแมนติก ดราม่า ชีวิต ที่ผลิตโดย บริษัท เวลาดี 2020 จำกัด นำแสดงโดยวชิรวิชญ์ วัฒนภักดีไพศาล และรัญชน์รวี เอื้อกูลวราวัตร
รัฐการพลเรือนสาธารณรัฐประชาชนจีน

รัฐการพลเรือน ของสาธารณรัฐประชาชนจีนคือระบบบริหารของรัฐบาลซึ่งประกอบด้วยทุกระดับที่ดำเนินกิจการประจำวันของประเทศ สมาชิกข้ารัฐการพลเรือนได้รับการคัดเลือกผ่านการสอบแข่งขัน
กีฬามวยสากลสมัครเล่นในโอลิมปิกฤดูร้อน 2028

การแข่งขันมวยสากล มีกำหนดจัดขึ้นในโอลิมปิกฤดูร้อน 2028 ที่ลอสแอนเจลิส สหรัฐอเมริกา กีฬาชนิดนี้เสี่ยงที่จะถูกคัดออกจากโปรแกรมกีฬาโอลิมปิกเป็นครั้งแรกนับตั้งแต่ปี 1912 หลังจากที่สมาคมมวยสากลนานาชาติ (ไอบีเอ) ถูกระงับในปี 2019 เนื่องจากปัญหาการกำกับดูแลและความซื่อสัตย์ ส่งผลให้คณะกรรมการโอลิมปิกสากล (ไอโอซี) จะต้องจัดการแข่งขันในปี 2020 และ 2024 และกีฬาชนิดนี้จะไม่ถูกบรรจุอยู่ในโปรแกรมเริ่มต้นของโอลิมปิกฤดูร้อน 2028 ต่อมาไอโอซีได้ถอดถอนการรับรองไอบีเอในเดือนมิถุนายน 2023 ในเดือนพฤษภาคมปีถัดมา เวิลด์บ็อกซิ่ง องค์กรมวยสากลระหว่างประเทศใหม่ซึ่งก่อตั้งเพื่อวัตถุประสงค์ในการรักษามวยสากลให้เป็นกีฬาในโอลิมปิก ได้จัดการประชุมอย่างเป็นทางการครั้งแรกกับไอโอซี ในเดือนมีนาคม 2025 ที่ประชุมไอโอซีได้ลงมติเป็นเอกฉันท์ให้บรรจุกีฬามวยสากลกลับเข้ารวมอยู่ในโอลิมปิกฤดูร้อน 2028
เทือกเขาสแกนดิเนเวีย

เทือกเขาสแกนดิเนเวีย  หรือ สแกนเดส (Scandes) เป็นเทือกเขาที่ทอดผ่านคาบสมุทรสแกนดิเนเวีย ด้านตะวันตกของภูเขาลาดชันลงสู่ ทะเลเหนือและทะเลนอร์วีเจียน ก่อให้เกิดฟยอร์ดของนอร์เวย์ ในขณะที่ทางตะวันออกเฉียงเหนือจะค่อย ๆ พาดตัวโค้งไปทางประเทศฟินแลนด์ ทางเหนือทอดตัวเป็นเขตแดนระหว่างประเทศนอร์เวย์ และสวีเดน มีความสูงประมาณ ในบริเวณวงกลมอาร์กติก เทือกเขานี้อยู่ติดกับฟินแลนด์ตอนตะวันตกเฉียงเหนือสุดแต่มีเนินเขาอยู่เพียงเล็กน้อยที่บริเวณเหนือสุดที่แหลมเหนือ
กระแสน้ำนอร์เวย์

กระแสน้ำนอร์เวย์  เป็นหนึ่งในสองกระแสน้ำไหลเข้าอาร์กติก มีจุดเริ่มต้นตั้งแต่บริเวณใกล้เชตแลนด์ ทางตอนเหนือของสกอตแลนด์ หรืออาจเริ่มจากทะเลเหนือทางตะวันออกที่ความลึกถึง 100 เมตร ในที่สุดก็ผ่านช่องทะเลเปิด สู่ทะเลแบเร็นตส์ ซึ่งเป็นพื้นที่ขนาดใหญ่ที่ยื่นออกมาของมหาสมุทรอาร์กติก เมื่อเปรียบเทียบกับแหล่งกำเนิดบางส่วนของกระแสน้ำนี้คือ กระแสน้ำแอตแลนติกเหนือ (ซึ่งไหลวนเข้าสู่กระแสน้ำกรีนแลนด์ตะวันออก) กระแสน้ำดังกล่าวเย็นและมีความเค็มน้อยกว่ากระแสน้ำอื่น ๆ ได้แก่ ทะเลเหนือและทะเลบอลติก ที่มีความเค็มน้อยกว่า และฟยอร์ดและแม่น้ำในนอร์เวย์ กระแสน้ำนอร์เวย์มีความอุ่นกว่าและมีความเค็มมากกว่ามหาสมุทรอาร์กติกมาก ซึ่งได้รับน้ำจืดจากฝนและน้ำแข็งในและรอบ ๆ มหาสมุทร อุณหภูมิในฤดูหนาวของกระแสน้ำโดยทั่วไปจะอยู่ระหว่าง 2 ถึง 5 °C
ช่องแคบแฟรม

ช่องแคบแฟรม  เป็นทางผ่านระหว่างกรีนแลนด์และสฟาลบาร์ ตั้งอยู่ระหว่างละติจูด 77°N ถึง 81°N และมีศูนย์กลางอยู่ที่ เส้นเมริเดียนแรกมีทะเลกรีนแลนด์และทะเลนอร์วีเจียน ตั้งอยู่ทางใต้ของช่องแคบแฟรม ในขณะที่แอ่งแนนเซนของมหาสมุทรอาร์กติกตั้งอยู่ทางเหนือ ช่องแคบแฟรมเป็นที่รู้จักในฐานะจุดเชื่อมต่อน้ำลึกเพียงแห่งเดียวระหว่างมหาสมุทรอาร์กติกและมหาสมุทรโลก
ดิ่งขั้วมฤตยู

ดิ่งขั้วมฤตยู  เป็นภาพยนตร์ไซไฟอเมริกันใน ค.ศ. 1989 เขียนบทและกำกับโดยเจมส์ แคเมอรอน และนำแสดงโดยเอ็ด แฮร์ริส, แมรี เอลิซาเบท มาสแทรนโทนิโอ และไมเคิล บีน มีเรื่องราวเกี่ยวกับเรือดำน้ำอเมริกันได้จมลงในทะเลแคริบเบียน ทีมค้นหาและกู้คืนของสหรัฐ จึงทำงานร่วมกับลูกเรือบนแท่นขุดเจาะน้ำมัน โดยได้แข่งกับเรือของโซเวียตเพื่อกู้เรือลำดังกล่าวคืน 
ภาพยนตร์ออกฉายเมื่อวันที่ 9 สิงหาคม 1989 ได้รับคำวิจารณ์ในเชิงบวกโดยทั่วไป และทำรายได้ 90 ล้านเหรียญสหรัฐ ได้รับการเสนอชื่อเข้าชิง รางวัลออสการ์ถึงสี่รางวัล และได้รับรางวัลออสการ์สาขาเทคนิคพิเศษยอดเยี่ยม
เลอร์วิก

เลอร์วิก (หรือ ;) เป็นเมืองหลักและเมืองท่าเรือของหมู่เกาะเชตแลนด์ ประเทศสกอตแลนด์ เป็นบะระเพียงแห่งเดียวของเชตแลนด์ มีประชากรประมาณ 7,000 คน ในปี 2010 เป็นชุมชนที่ใหญ่ที่สุดทางตอนเหนือสุดในสหราชอาณาจักร
เนื่องจากตั้งอยู่ที่ตั้งเหนือกว่าเซนต์ปีเตอส์เบิร์ก และเมืองหลวง 3 ใน 4 เมืองของสแกนดิเนเวีย และตั้งอยู่ในละติจูดเดียวกับแองคอริจ รัฐอะแลสกา กลางคืนในเลอร์วิกในช่วงกลางฤดูร้อนจึงมีเพียงช่วงพลบค่ำเท่านั้น และฤดูหนาวมีแสงแดดส่องไม่ถึง 6 ชั่วโมง
ภาษาซามีเหนือ

ภาษาซามีเหนือ (หรือ North Sámi) เป็นภาษาที่พูดมากที่สุดในบรรดากลุ่มภาษาซามี โดยพูดในบริเวณตอนเหนือของประเทศนอร์เวย์ สวีเดน และฟินแลนด์ จำนวนผู้พูดภาษานี้มีการประมาณไว้อยู่ระหว่าง 15,000 ถึง 25,000 คน โดยประมาณ 2,000 คน อาศัยอยู่ในฟินแลนด์ 5,000-6,000 คน อาศัยอยู่ในสวีเดน และที่เหลืออาศัยอยู่ในนอร์เวย์
เซลฟริดเจส

เซลฟริดเจส  หรือที่รู้จักในชื่อ เซลฟริดเจส แอนด์ โค  เป็นเครือห้างสรรพสินค้าราคาแพงในสหราชอาณาจักร ดำเนินการโดย เซลฟริดเจส รีเทล ลิมิเต็ด (Selfridges Retail Limited) ก่อตั้งโดย แฮร์รี กอร์ดอน เซลฟริดจ์ ในปี 1908 ห้างเรือธงที่ออกแบบโดยแดเนียล เบิร์นแฮม ที่มีชื่อเสียงในประวัติศาสตร์ ตั้งอยู่ที่เลขที่ 400 ถนนออกซ์ฟอร์ด ในกรุงลอนดอน เปิดทำการเมื่อวันที่ 15 มีนาคม 1909 และเป็นร้านค้าที่ใหญ่เป็นอันดับสองในสหราชอาณาจักร (รองจากแฮร์รอดส์) ส่วนห้างเซลฟริดเจสสาขาอื่น ๆ ที่เปิด มีในพื้นที่เมืองแมนเชสเตอร์ ที่แทรฟฟอร์ดเซ็นเตอร์ (1998) และที่จตุรัสเอ็กซ์เช้นจ์ (2002) และในเบอร์มิงแฮม ที่บูลริง (2003)
ในช่วงคริสต์ทศวรรษ 1940 ห้างเซลฟริดเจสขนาดเล็กในต่างจังหวัดถูกขายให้กับจอห์น ลูอิส พาร์ทเนอร์ชิป และในปี 1951 ห้างเรือธงบนถนนออกซ์ฟอร์ดก็ถูกซื้อโดยเครือห้างสรรพสินค้าลิวอิสส์ ซึ่งตั้งอยู่ในเมืองลิเวอร์พูล จากนั้นในปี 1965 ลิวอิสส์และเซลฟริดเจสก็ถูกเข้าซื้อกิจการโดยกลุ่มเซียร์ส ของชาร์ลส์ โคลร์ และขยายกิจการภายใต้กลุ่มเซียรส์เพื่อรวมสาขาในแมนเชสเตอร์และเบอร์มิงแฮม ต่อมาถูกกาเลน เวสตัน จากประเทศแคนาดาเข้าซื้อในปี 2003 ด้วยมูลค่า 598 ล้านปอนด์ ในเดือนธันวาคม 2021 ตระกูลเวสตันตกลงที่จะขายหุ้นส่วนใหญ่ของกลุ่มเซลฟริดเจสในราคาประมาณ 4 พันล้านปอนด์ ให้กับบริษัทร่วมทุนระหว่างกลุ่มเซ็นทรัล จากประเทศไทย และ ซิกนา โฮลดิง จากประเทศออสเตรีย การเข้าซื้อกิจการเสร็จสมบูรณ์เมื่อวันที่ 23 สิงหาคม 2022 อย่างไรก็ตาม หลังจากที่ซิกนาประสบปัญหาทางการเงินและประกาศล้มละลาย กองทุนเพื่อการลงทุนสาธารณะ (PIF) จากประเทศซาอุดีอาระเบีย ได้เข้าซื้อหุ้นของเซลฟริดเจสที่ซิกนาถืออยู่ และกลายเป็นเจ้าของร่วมกับกลุ่มเซ็นทรัล
แป้งทนต่อการย่อย

แป้งทนต่อการย่อย หรือ แป้งทนย่อย (resistant starch; RS) เป็นคำทั่วไปสำหรับเรียกแป้งที่ไม่สามารถย่อยในลำไส้เล็กของมนุษย์และสามารถลงไปถึงลำไส้ใหญ่ได้ รวมถึงผลิตภัณฑ์ที่ได้จากการย่อยแป้งนั้นด้วย คำว่า resistant หมายถึง “มีความต้านทาน” ในที่นี้หมายถึง “ต้านทานต่อการย่อย” ส่วน starch หมายถึง “แป้ง”
แป้งทนต่อการย่อยอาจช่วยกระตุ้นแบคทีเรียในลำไส้ บรรเทาอาการท้องผูก ลดคอเลสเตอรอลในเลือดและไตรกลีเซอไรด์ และยับยั้งการเพิ่มขึ้นอย่างฉับพลันของระดับน้ำตาลในเลือด
ชื่อนี้ยังเป็นคำเรียกรวมที่ใช้เรียกแป้งหลายประเภทที่สามารถวัดกลูโคสหลังจากละลายได้ด้วยโพแทสเซียมไฮดรอกไซด์ 2N
อาโอจิรุ

อาโอจิรุ (; โรมาจิ: "aojiru") คือน้ำผลไม้ที่ได้จากการบดและคั้นน้ำจากพืชใบเขียว เช่น ผักคะน้า ใบข้าวบาร์เลย์อ่อน ต้นอาชิตาบะ เป็นต้น และยังเป็นศัพท์ที่ใช้เรียกอาหารเพื่อสุขภาพ ไม่มีคำจำกัดความที่ชัดเจน ผลิตภัณฑ์อาโอจิรุมีจำหน่ายในรูปแบบของเหลว ผง และ อาหารเสริม และมีหลากหลายประเภท รวมถึงผลิตภัณฑ์ที่มีส่วนผสมเดียวและหลายชนิด และผลิตภัณฑ์ที่มีผักและผลไม้ชนิดอื่น ๆ เนื่องจากผลิตภัณฑ์แต่ละชนิดมีวัตถุดิบและส่วนผสมที่แตกต่างกัน ประสิทธิภาพและความปลอดภัยในมนุษย์จึงแตกต่างกันไปขึ้นอยู่กับผลิตภัณฑ์ ผลิตภัณฑ์บางชนิดมีวิตามินเคในปริมาณสูง ดังนั้นควรใช้ความระมัดระวังสำหรับผู้ที่รับประทานวาร์ฟาริน (สารกันเลือดแข็ง)
ประเทือง เอมเจริญ

ประเทือง เอมเจริญ (9 ตุลาคม พ.ศ. 2478 – 7 มีนาคม พ.ศ. 2565) เป็นศิลปินชาวไทยและศิลปินแห่งชาติสาขาทัศนศิลป์ ประจำปีพุทธศักราช 2548
ประวัติ.
ประเทืองเกิดเมื่อปี พ.ศ. 2478 เริ่มต้นอาชีพศิลปินที่เรียนรู้ด้วยตนเองในช่วงทศวรรษ 1970 ในช่วงแรกเขาทำงานเป็นช่างเขียนป้ายโฆษณาและโปสเตอร์ภาพยนตร์
ในปี พ.ศ. 2514 เขาได้ก่อตั้งกลุ่มธรรม
อีซาแบล แบโร-อามาเดอี

อีซาแบล แบโร-อามาเดอี (เกิด 24 ตุลาคม พ.ศ. 2508) เป็นผู้พิพากษาชาวโมนาโก ปัจจุบันดำรงตำแหน่งรัฐมนตรีกรมการต่างประเทศและความร่วมมือ เอกอัครราชทูตโมนาโกประจำเยอรมนี ออสเตรีย และโปแลนด์ ก่อนหน้านี้เคยดำรงตำแหน่งรักษาการมนตรีแห่งรัฐโมนาโกและผู้พิพากษาศาลสิทธิมนุษยชนแห่งยุโรป
เมื่อวันที่ 10 มกราคม พ.ศ. 2568 เธอได้รับการแต่งตั้งเป็นรักษาการมนตรีแห่งรัฐ หลังจาก Didier Guillaume เข้ารับการรักษาตัวในโรงพยาบาล เธอดำรงตำแหน่งต่อไปหลังจากที่ Didier Guillaume เสียชีวิตในอีกหนึ่งสัปดาห์ต่อมา
แอมานุแอลา อาโตรา

แอมานุแอลา ฌูรีเยลซี อาโตรา เอเยเก (เกิดวันที่ 3 พฤษภาคม ค.ศ. 1996) เป็นนักเทควันโดชาวกาบอง เธอเข้ารอบเป็นตัวแทนกาบองในโอลิมปิกฤดูร้อน 2024
ชีวประวัติ.
อาโตราเล่นฟุตบอลในวัยเด็ก แต่พ่อของเธอได้ลงทะเบียนเรียนเทควันโดใน ค.ศ. 2011 เธอมีเวลาเพียงสองสัปดาห์ในการเรียนเทควันโดก่อนเข้าแข่งขันในกาบองเทควันโดคัพ ซึ่งเธอได้เหรียญทองแดง ใน ค.ศ. 2012 เธอได้เหรียญเงิน แล้วค่อยได้เหรียญทองใน ค.ศ. 2013 
จากนั้นอาโตราชนะการแข่งขันบางส่วนในช่วงปีถัดมา นอกจากเหรียญทองแดงในเฟรนช์เวิร์ลคัพ 2014 เธอได้เหรียญทองในการแข่งขันแชมเปียนชาเลนจ์เมื่อ ค.ศ. 2014, 2015 และ 2016 เหรียญทอง (และการต่อสู้ที่ดีที่สุด) ในพาร์กมาสเตอร์ชาเลนจ์ 2017 เหรียญทองในแอฟริกา-เอเชียคัพ 2018 และเหรียญทองในการแข่งขันชิงแชมป์มหาวิทยาลัย 2018 เธอยังเข้าแข่งขันในเทควันโดชิงแชมป์แอฟริกาใน ค.ศ. 2014 และเทควันโดชิงแชมป์โลกกับแอฟริกันเกมส์ใน ค.ศ. 2015 แต่ไม่ได้เหรียญแม้แต่อันเดียว
อาโตราพักจากการแข่งขันและให้กำเนิดลูกชาย หลังจากนั้นในตอนแรกเธอหยุดแข่งขันเป็นการถาวร กระนั้นเธอตัดสินใจทำอาชีพต่อหลังได้รับการสนับสนุนจากบางคน เธอเข้าร่วมการแข่งขันชิงแชมป์แอฟริกาใน ค.ศ. 2021 และกรังด์ปรีซ์เทควันโดโลกใน ค.ศ. 2023 และได้รับรางวัลเหรียญทองแดงในการแข่งขันเซเนกัลโอเพนใน ค.ศ. 2023 ในการแข่งขันชิงแชมป์เทควันโดแอฟริกา 2023 เธอได้เหรียญเงินในประเภท 57 กก.
อาโตราเป็นนักเทควันโดหนึ่งในสี่คนที่ได้รับเชิญในการแข่งขันเทควันโดโอลิมปิกรอบคัดเลือกแอฟริกาในเดือนกุมภาพันธ์ ค.ศ. 2024 เธอเอาชนะนะดา ละอ์ร็อจญ์จากโมร็อกโกเพื่อเข้ารอบในโอลิมปิกฤดูร้อน 2024 เป็นตัวแทนจากกาบอง เธอคือนักกีฬาคนแรกของประเทศที่ผ่านเข้ารอบคัดเลือกโอลิมปิก ค.ศ. 2024 เป็นนักเทควันโดเพียงคนเดียวของประเทศที่เข้ารอบ และเป็นนักเทควันโดหญิงคนแรกของประเทศที่เข้ารอบ ในเดือนมีนาคม ค.ศ. 2024 เธอเป็นผู้ถือธงชาติกาบองในแอฟริกันเกมส์
สงครามทางอากาศ

สงครามทางอากาศ  หมายถึงการใช้อากาศยานทหารหรืออุปกรณ์บินได้อย่างอื่นในการสงคราม ปฏิบัติการสงครามทางอากาศได้แก่ การใช้เครื่องบินทิ้งระเบิดโจมตีใส้สิ่งปลูกสร้างของข้าศึก หรือที่ตั้งกองกำลังข้าศึกหรือเป้าหมายทางยุทธศาสตร์ การต่อสู้ของเครื่องบินขับไล่เพื่อครองน่านฟ้า การที่เครื่องบินโจมตีที่ให้การสนับสนุนทางอากาศโดยใกล้ชิดต่อเป้าหมายภาคพื้นดิน การที่อากาศยานนาวีทำปฏิบัติการโจมตีทางทะเลและบริเวณชายฝั่ง การที่เฮลิคอปเตอร์และอากาศยานอื่นทำการลำเลียงหน่วยพลร่มสู่พื้นที่เป้าหมาย การใช้อากาศยานเติมเชื้อเพลิงกลางอากาศเพื่อขยายระยะเวลาหรือพิสัยปฏิบัติการ และการใช้เครื่องบินลำเลียงทำการขนส่งสัมภาระและกำลังพล
สงครามทางอากาศยุคใหม่ประกอบด้วยหลายองค์ประกอบ ได้แก่ การโจมตีทางอากาศ (Air Strike) การครองอากาศ (Air Superiority) การสนับสนุนทางอากาศโดยใกล้ชิด (Close Air Support) และการลาดตระเวนทางอากาศ (Aerial Reconnaissance) อากาศยานรบสมัยใหม่เช่น F-35 และ Su-57 ใช้เทคโนโลยีสเตลธ์เพื่อลดการถูกตรวจจับโดยเรดาร์ ขณะเดียวกัน โดรนและปัญญาประดิษฐ์ก็มีบทบาทมากขึ้นตามลำดับในการทำสงคราม
เจ้าฟ้าหน่อเมือง

เจ้าฟ้าหน่อเมืองทรงเป็นเจ้าฟ้าเชียงแสนภายใต้การปกครองของพม่า ต่อมาทรงย้ายไปเป็นเจ้าเมืองเชียงรายและเจ้าเมืองน่าน พระองค์ยังเป็นที่รู้จักในพระนาม เจ้าฟ้ามยองคอง หรือเจ้าฟ้าเมืองคอง
พระราชประวัติ.
เจ้าหน่อเมืองทรงเป็นพระราชโอรสในเจ้าฟ้าเฉลิมเมือง หลังจากเจ้าฟ้าเฉลิมเมืองสิ้นพระชนม์ในปี พ.ศ. 2235/2236 ไทยสากล (จ.ศ. 1054) ฟ้าซันโก่ง  ซึ่งดำรงตำแหน่งโบ่โจ้ะบ์  ผู้ปกครองเมืองเชียงแสนได้แต่งตั้งให้เจ้าฟ้าเมืองหลวงครองเมืองแทน ส่วนเจ้าหน่อเมืองทรงได้เป็นเจ้าพันนาซ้าย ทำหน้าที่เก็บส่วยหางข้าวจาก 7 พันนาซ้ายของเมืองเชียงแสน
เจ้าฟ้าเชียงแสนและเจ้าเมืองเชียงราย.
ในปี พ.ศ. 2238/2239 ไทยสากล (จ.ศ. 1057) เจ้าฟ้าเมืองหลวงสิ้นพระชนม์ เหล่าขุนนางในเมืองเชียงแสนยกเจ้าหน่อเมืองขึ้นครองเมืองแทน โดยมีเจ้ารัมมเสนพระราชอนุชาเป็นซิดแก  ราชสำนักพม่าในพุทธศตวรรษที่ 23 มีนโยบายโยกย้ายสับเปลี่ยนตำแหน่งเจ้าเมืองบ่อยครั้งเพื่อป้องกันการสั่งสมอำนาจในท้องถิ่น ในปี พ.ศ. 2243/2244 ไทยสากล (จ.ศ. 1062) พระเจ้าสเน่ห์มินมีพระราชโองการให้ย้ายเจ้าฟ้าหน่อเมืองไปครองเมืองเชียงราย และให้เจ้ารัมมเสนเป็นเจ้าฟ้าเชียงแสนแทน ต่อมาเจ้าฟ้าหน่อเมืองทรงย้ายไปครองเมืองน่านในวันที่ 20 พฤษภาคม พ.ศ. 2250 ไทยสากล
เจ้าเมืองน่าน.
ในวันที่ 24 มกราคม พ.ศ. 2251 ไทยสากล เจ้าฟ้าหน่อเมืองเสด็จจากเมืองเชียงแสนมาที่เมืองลีม หรือเมืองริม จากนั้นลงมาพบพระนาซ้าย (น้อยอินทร์) ที่บ้านช้างผ้าในวันที่ 26 กุมภาพันธ์ เมืองน่านในรัชสมัยของพระองค์เสียหายหนักจากการปราบปรามการก่อกบฏของพระยาเมืองราชา เจ้าฟ้าหน่อเมืองทรงป่าวประกาศให้ชาวเมืองทำการบูรณะซ่อมแซมเมือง และจัดสรรที่นาใหม่ให้แก่บุคคลที่สามารถฟื้นฟูที่นานั้นได้ เจ้าฟ้าหน่อเมืองสิ้นพระชนม์ ณ เมืองน่านในปี พ.ศ. 2257/2258 ไทยสากล (จ.ศ. 1076) มีนพะยาบะละ มฺโยะหวู่น  แห่งเชียงแสนได้รับพระราชโองการให้แต่งตั้งเจ้าอิ่นเมืองเป็นเจ้าเมืองน่านในปีเดียวกัน พื้นเมืองเชียงราย เชียงแสนระบุการแต่งตั้งเกิดขึ้นในปี พ.ศ. 2255/2256 ไทยสากล (จ.ศ. 1074) ในขณะที่หลักฐานฝ่ายพม่าไม่มีการบันทึกการแต่งตั้งนี้
ฐาปนีย์ เกียรติไพบูลย์

ฐาปนีย์ เกียรติไพบูลย์ (เกิด 1 ธันวาคม พ.ศ. 2517) เป็นผู้ว่าการการท่องเที่ยวแห่งประเทศไทย (ททท.) ตั้งแต่ปี พ.ศ. 2566และกรรมการในคณะกรรมการสำนักงานส่งเสริมการจัดประชุมและนิทรรศการ (องค์การมหาชน)
อาชีพ.
ฐาปนีย์เริ่มทำงานที่การท่องเที่ยวแห่งประเทศไทยในเดือนมกราคม พ.ศ. 2542 ในตำแหน่งพนักงานวิเทศสัมพันธ์ 4 กองวิเทศสัมพันธ์ ที่สำนักงานผู้ว่าการ โดยก่อนเป็นผู้ว่า ททท. เธอเคยดำรงตำแหน่งรองผู้ว่าการด้านสินค้าและธุรกิจท่องเที่ยวตั้งแต่เดือนตุลาคม พ.ศ. 2562 ถึงเดือนกันยายน พ.ศ. 2564 และดำรงตำแหน่งรองผู้ว่าการด้านตลาดในประเทศตั้งแต่เดือนตุลาคม พ.ศ. 2564 ถึงเดือนกันยายน พ.ศ. 2566
ในฐานะผู้ว่าการการท่องเที่ยวแห่งประเทศไทย เธอได้ดูแลภาพรวมการผลิตภาพยนตร์และรายการโทรทัศน์ต่างประเทศที่ถ่ายทำในประเทศไทย รวมถึง "เดอะไวท์โลตัส (ฤดูกาลที่ 3)" และ "จูราสสิค เวิลด์ กำเนิดชีวิตใหม่" ในปี พ.ศ. 2567 รัฐบาลไทยและจีนได้ทำข้อตกลงยกเว้นวีซ่า โดยคาดการณ์ว่าจำนวนนักท่องเที่ยวจีนที่เดินทางมาประเทศไทยจะเพิ่มมากขึ้น
หลังจากการประกาศใช้พระราชบัญญัติสมรสเท่าเทียม ฐาปนีย์ประกาศความพยายามในการเสนอตัวเป็นเจ้าภาพ WorldPride 2028 ของประเทศไทย
ขนมปังสลัด

ขนมปังสลัด หรือ ซาราดะปัง (サラダパン) เป็นขนมปังชนิดหนึ่งที่ทำโดยนำคปเปปังมาใส่มายองเนสและไชโป๊ญี่ปุ่น
ภาพรวม.
ขนมปังสลัดเป็นขนมปังพิเศษจากร้านสึรุยะปัง (つるやパン) ซึ่งเป็นร้านขนมปังที่ก่อตั้ง ในปี 1951 ในเมืองนางาฮามะ จังหวัดชิงะ นอกจากจะจำหน่ายในร้านค้าแล้ว สินค้ายังมีวางจำหน่ายทางออนไลน์ด้วย
เดิมทีเป็นอาหารท้องถิ่นที่พบได้เพียงไม่กี่พื้นที่ของจังหวัดชิงะ แต่ด้วยความแพร่หลายของอาหารท้องถิ่นต่าง ๆ ในช่วงปี 2000 จึงเริ่มเป็นที่สนใจในหมู่สื่อมวลชน และกลายเป็นที่รู้จักไปทั่วประเทศในฐานะประเภทขนมปังแปลกประหลาดซึ่งมีต้นกำเนิดจากจังหวัดชิงะ
ในช่วงระยะเวลาตั้งแต่ราวเดือนพฤษภาคม 2015 ร้านเซเว่น อีเลฟเว่น ในจังหวัดชิงะจำหน่ายขนมปังสลัดที่ผลิตโดยโรงงานชิงะภายใต้ชื่อ "รสชาติแห่งโอมิ! ขนมปังสลัด" (近江の味！サラダパン)
อเมซิ่งไทยแลนด์

อเมซิ่งไทยแลนด์  คือคำขวัญที่การท่องเที่ยวแห่งประเทศไทย (ททท.) ใช้เพื่อส่งเสริมการท่องเที่ยวในประเทศไทย เดิมถูกใช้เป็นแคมเปญเพื่อส่งเสริมและกระตุ้นการท่องเที่ยวไทยระหว่างปี พ.ศ. 2541 ถึง พ.ศ. 2542 และถูกใช้มาอย่างต่อเนื่องเป็นเวลาหลายปี จนกลายมาเป็นคำขวัญหลักของการท่องเที่ยวแห่งประเทศไทย
เดิมแคมเปญอเมซิ่งไทยแลนด์เกิดขึ้นภายหลังวิกฤตการณ์ทางการเงินในปี พ.ศ. 2540 ซึ่งทำให้เศรษฐกิจของประเทศย่ำแย่ เพื่อที่จะใช้ประโยชน์จากการที่ค่าเงินบาทตกต่ำในการส่งเสริมการท่องเที่ยวและดึงดูดการใช้จ่ายจากต่างชาติ มีการนำเสนอเนื้อหาที่สื่อถึงสุนทรียศาสตร์อันโดดเด่นและเย้ายวน และระบุถึง "เก้าแง่มุมของการเดินทาง" ในการนำเสนอ
แคมเปญดังกล่าวซึ่งวางแผนไว้ให้ตรงกับเหตุการณ์สำคัญในประเทศไทย 2 เหตุการณ์ คือ เอเชียนเกมส์ 1998 ในปี พ.ศ. 2541 ที่กรุงเทพมหานครเป็นเมืองเจ้าภาพหลัก และพระราชพิธีมหามงคลเฉลิมพระชนมพรรษา 6 รอบ 5 ธันวาคม 2542 ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้รับการตอบรับเป็นอย่างดี และได้มีการขยายแคมเปญดังกล่าวไปในปีถัด ๆ มา อเมซิ่งไทยแลนด์ถูกใช้เป็นคำขวัญส่งเสริมการท่องเที่ยวจนถึงปี พ.ศ. 2547 และถูกนำกลับมาใช้อีกครั้งในปี พ.ศ. 2550 ในปัจจุบันนี้มักจะมีการขยายความด้วยคำขวัญหรือรูปแบบต่าง ๆ ของถ้อยคำ ซึ่งได้แก่ การแนะนำสถานที่ท่องเที่ยว "12 เดือน 7 ดาว 9 ตะวัน" ในปี พ.ศ. 2552, "Amazing Thailand Always Amazes You" ที่เปิดตัวในปี พ.ศ. 2554, "Amazing Thailand: It Begins with the People" ในปี พ.ศ. 2557 และ "Amazing Thailand, Amazing New Chapters" ในปี พ.ศ. 2565